DA Den Europæiske Unions Tidende L 122/19

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 97 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af køretøjsalarmsystemer og af motordrevne køretøjer, hvad angår deres alarmsystem

Omfattende al gældende tekst frem til:

Supplement 6 til ændringsserie 01 — Ikrafttrædelsesdato: 23. juni 2011

INDHOLDSFORTEGNELSE

REGULATIV

1. Anvendelsesområde

Del I — Godkendelse af køretøjsalarmsystemer

2. Definitioner

3. Ansøgning om godkendelse af køretøjsalarmsystem

4. Godkendelse

5. Almindelige forskrifter

6. Særlige forskrifter

7. Driftsparametre og prøvningsbetingelser

8. Vejledning

9. Ændring af en type køretøjsalarmsystem og udvidelse af godkendelse

10. Produktionens overensstemmelse

11. Sanktioner i tilfælde af produktionens manglende overensstemmelse

12. Endeligt ophør af produktionen

13. Navne og adresser på de tekniske tjenester, der er ansvarlige for udførelse af godkendelsesprøvningerne, og på de administrative myndigheder

Del II — Godkendelse af et køretøj hvad angår dets alarmsystem

14. Definitioner

15. Ansøgning om godkendelse

16. Godkendelse

17. Almindelige forskrifter

18. Særlige forskrifter

19. Prøvningsbetingelser

20. Vejledning

21. Ændring af køretøjstypen og udvidelse af godkendelse

22. Produktionens overensstemmelse

23. Sanktioner i tilfælde af produktionens manglende overensstemmelse

24. Endeligt ophør af produktionen

25. Navne og adresser på de tekniske tjenester, der er ansvarlige for udførelse af godkendelsesprøvningerne, og på de administrative myndigheder

Del III — Godkendelse af startspærrer og af et køretøj hvad angår dets startspærre

26. Definitioner

27. Ansøgning om godkendelse af startspærre

28. Ansøgning om godkendelse af et køretøj

29. Godkendelse af en startspærre

30. Godkendelse af et køretøj

31. Almindelige forskrifter

32. Særlige forskrifter

33. Driftsparametre og prøvningsbetingelser

34. Vejledning

35. Ændring af startspærre- eller køretøjstypen og udvidelse af typegodkendelsen

36. Produktionens overensstemmelse

37. Sanktioner i tilfælde af produktionens manglende overensstemmelse

38. Endeligt ophør af produktionen

39. Overgangsbestemmelser

40. Navne og adresser på de tekniske tjenester, der er ansvarlige for udførelse af godkendelsesprøvningerne, og på de administrative myndigheder

BILAG

Bilag 1 — Meddelelse vedrørende godkendelse, udvidelse, nægtelse eller inddragelse af godkendelse eller ophør af produktionen af en type køretøjsalarmsystem (VAS) i henhold til del I i regulativ nr. 97

Bilag 1A — Oplysningsskemaer

Bilag 2 — Meddelelse vedrørende godkendelse, udvidelse, nægtelse eller inddragelse af godkendelse eller ophør af produktionen af en køretøjstype hvad angår dens alarmsystem i henhold til del II i regulativ nr. 97

Bilag 3 — Meddelelse vedrørende godkendelse, udvidelse, nægtelse eller inddragelse af godkendelse eller ophør af produktionen af en type startspærre i henhold til del III i regulativ nr. 97

Bilag 4 — Meddelelse vedrørende godkendelse, udvidelse, nægtelse eller inddragelse af godkendelse eller ophør af produktionen af en køretøjstype hvad angår dens startspærre i henhold til del III i regulativ nr. 97

Bilag 5 — Udformning af godkendelsesmærkerne

Bilag 6 — Model for typeattest

Bilag 7 — Model for monteringsattest

Bilag 8 — Prøvning af systemer til beskyttelse af kabinen

Bilag 9 — Elektromagnetisk kompatibilitet

Bilag 10 — Forskrifter for mekaniske kontakter med nøgle

1. ANVENDELSESOMRÅDE

Dette regulativ finder anvendelse på:

1.1. DEL I: Køretøjsalarmsystemer til varig montering på køretøjer i klasse M1 samt på køretøjer i klasse N1 med tilladt totalmasse på ikke over 2 tons (1).

1.2. DEL II: Køretøjer i klasse M1 samt køretøjer i klasse N1 med tilladt totalmasse på ikke over 2 tons, hvad angår alarmsystem(er) (1).

1.3. DEL III: Startspærrer og køretøjer i klasse M1 samt køretøjer i klasse N1 med en tilladt totalmasse på ikke over 2 tons, hvad angår startspærren (1).

1.4. Montering af de i del II og III beskrevne anordninger på køretøjer af andre klasser end M1 eller N1 med en tilladt totalmasse over 2 tons er tilladt, men når sådanne anordninger er monteret, skal de opfylde alle de relevante bestemmelser i dette regulativ. Køretøjer, der er godkendt i henhold til bestemmelserne i del III eller IV i regulativ nr. 116, anses for at være i overensstemmelse med dette regulativs del II og III.

DEL I — GODKENDELSE AF KØRETØJSALARMSYSTEMER

2. DEFINITIONER

I dette regulativs del I forstås ved:

2.1. »køretøjsalarmsystem« (vehicle alarm system — VAS): et system, som er bestemt til montering i en eller flere køretøjstyper og tjener til angivelse af indbrud i køretøjet eller manipulation af dette; sådanne systemer kan yde en supplerende tyverisikring

2.2. »føler«: en anordning, som registrerer en ændring, der kan skyldes indbrud i eller manipulation af køretøjet

2.3. »alarmsignalanordning«: en anordning, der angiver, at køretøjet har været udsat for indbrud eller manipulation

2.4. »kontroludstyr«: det udstyr, som er nødvendigt for at tilkoble, frakoble og teste tyverialarmen og til at afgive signal om alarmtilstand til signalanordningerne

2.5. »tilkoblet«: en tilstand, hvori tyverialarmen kan afgive signal om alarmtilstand til signalanordningerne

2.6. »frakoblet«: en tilstand, hvori et køretøjsalarmsystem ikke kan afgive signal om alarmtilstand til signalanordningerne

2.7. »nøgle«: enhver anordning, der er konstrueret og produceret således, at den giver mulighed for betjening af et låsesystem, som er konstrueret og produceret således, at det kun kan betjenes ved hjælp af denne nøgle

2.8. »type køretøjsalarmsystem«: systemer, der ikke udviser forskelle på væsentlige punkter såsom:

2.9. »godkendelse af et køretøjsalarmsystem«: typegodkendelse af et køretøjsalarmsystem, hvad angår forskrifterne i punkt 5, 6 og 7 nedenfor

2.10. »startspærre«: en anordning, der er beregnet til at forhindre, at køretøjet kan fremdrives ved egen kraf

2.11. »nødsignalanordning«: en anordning, der ved hjælp af en på køretøjet monteret tyverialarm giver mulighed for at tilkalde hjælp i nødsituationer

2.12. »komponent«: en anordning, som er underlagt kravene i dette regulativ, som er bestemt til at være en del af et køretøj, og som kan typegodkendes uafhængigt af køretøjet, hvis der i dette regulativ udtrykkeligt gives mulighed herfor

2.13. »separat teknisk enhed«: en anordning, som er underlagt kravene i dette regulativ, som er bestemt til at være en del af et køretøj, og som kan typegodkendes uafhængigt af køretøjet, men kun til en eller flere nærmere bestemte køretøjstyper, hvis der i dette regulativ udtrykkelig gives mulighed herfor.

3. ANSØGNING OM GODKENDELSE AF KØRETØJSALARMSYSTEM

3.1. Ansøgningen om typegodkendelse af et køretøjsalarmsystem indgives af fabrikanten af tyverialarmen eller af dennes behørigt bemyndigede repræsentant.

3.2. For hver type køretøjsalarmsystem skal anmodningen ledsages af et oplysningsskema, der er oprettet i overensstemmelse med den model, der er vist i bilag IA, del I, og som beskriver systemets tekniske specifikationer, monteringsmetoden for hvert mærke og køretøjstype, på hvilken køretøjsalarmsystemet er bestemt til at monteres.

3.2.1. (Et) køretøj(er), monteret med det køretøjsalarmsystem, som søges typegodkendt, udvalgt af ansøgeren i samråd med den tekniske tjeneste, som forestår godkendelsesprøvningerne.

3.2.2. Anvisninger i tre eksemplarer, jf. punkt 8 nedenfor.

4. GODKENDELSE

4.1. Hvis den type køretøjsalarmsystem, der søges godkendt i henhold til dette regulativ, opfylder betingelserne i punkt 5, 6 og 7 nedenfor, meddeles der godkendelse for den pågældende type køretøjsalarmsystem.

4.2. Hver godkendt type tildeles et godkendelsesnummer. De første to cifre (i øjeblikket 01 svarende til ændringsserie 01) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. En kontraherende part må ikke tildele samme nummer til to forskellige typer køretøjsalarmsystemer.

4.3. Meddelelse om godkendelse eller udvidelse eller nægtelse af godkendelse af en type køretøjsalarmsystem i henhold til dette regulativ tilsendes de kontraherende parter, som anvender dette regulativ, ved hjælp af en formular svarende til modellen i bilag 1 til dette regulativ.

4.4. På alle tyverialarmer, der er i overensstemmelse med en type køretøjsalarmsystem, der er godkendt i henhold til dette regulativ, skal der monteres et internationalt godkendelsesmærke med en kendelig og nemt tilgængelig placering, der er angivet i godkendelsesattesten, bestående af: 4.4.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (2) 4.4.2. nummeret på dette regulativ, efterfulgt af bogstavet »R«, et symbol »A«, »I« eller »AI«, som angiver, om systemet er et køretøjsalarmsystem eller en startspærre eller en kombination heraf, en tankestreg og godkendelsesnummeret i nærheden af den cirkel, der er foreskrevet i punkt 4.4.1 4.4.3. godkendelsesmærket skal være letlæseligt og ikke sletbart 4.4.4. i bilag 5 til dette regulativ er givet eksempler på godkendelsesmærkets udformning.

4.5. Som et alternativ til det i punkt 4.4 og ovenfor beskrevne godkendelsesmærke udstedes en typeattest for hvert køretøjsalarmsystem, der udbydes til salg. I tilfælde, hvor fabrikanten af køretøjsalarmsystemet leverer en godkendt, umærket alarmsystem til en køretøjsfabrikant med henblik på montering som originaludstyr på en køretøjsmodel eller en række køretøjsmodeller, skal fabrikanten af køretøjsalarmsystemet levere det nødvendige antal kopier af typeattesten til køretøjets fabrikant, således at denne kan få godkendt køretøjet efter del II i dette regulativ. Består køretøjsalarmsystemet af særskilte komponenter, skal dets hovedkomponent(er) være påført et henvisningsmærke, og fortegnelse over sådanne henvisningsmærker skal være indeholdt i typeattesten. En model af typeattesten findes i dette regulativs tillæg 6.

5. ALMINDELIGE FORSKRIFTER

5.1. Køretøjsalarmsystemet skal ved indbrud i eller manipulation af køretøjet afgive et alarmsignal. Alarmsignalet skal være akustisk; derudover kan det omfatte optiske alarmanordninger, radiobåren alarm eller en kombination af ovennævnte.

5.2. Køretøjsalarmsystemet skal være konstrueret, produceret og monteret på en sådan måde, at køretøjet, når det er udstyret dermed, stadig opfylder de relevante tekniske krav, navnlig hvad angår elektromagnetisk kompatibilitet.

5.3. Giver køretøjsalarmsystemet mulighed for udsendelse af radiosignaler, f.eks. til tilkobling eller frakobling af alarmen eller til afgivelse af alarm, skal det opfylde de relevante ETSI-normer (3), f.eks. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) og EN 301 489-3 V1.2.1. (2000-08) (herunder alle vejledende bestemmelser). Frekvens og maksimal udstrålet effekt af radiotransmission til til- og frakobling af alarmen skal være i overensstemmelse med CEPT/ERC (4) Recommendation 7 70-03 (1997) om brug af kortrækkende enheder. (5)

5.4. Montering af et køretøjsalarmsystem i et køretøj må ikke kunne påvirke køretøjets ydelse (i ikke tilkoblet tilstand) eller funktionssikkerhed.

5.5. Køretøjsalarmsystemet og dettes komponenter må ikke kunne aktiveres utilsigtet, navnlig ikke, når motoren er i gang.

5.6. Svigt af køretøjsalarmsystemet eller dettes strømforsyning må ikke kunne påvirke køretøjets funktionssikkerhed.

5.7. Køretøjsalarmsystemet, dets komponenter og de dele, de kontrollerer, skal være konstrueret, produceret og monteret således, at de ikke kan sættes ud af funktion eller ødelægges hurtigt og upåfaldende, for eksempel ved brug af hjælpemidler, systemer eller værktøj, som er billigt, let at skjule og almindeligt udbredt.

5.8. Den måde, hvorpå køretøjsalarmsystemet til- og frakobles, skal være udformet således, at den ikke ugyldiggør forskrifterne regulativ nr. 18. Elektriske tilslutninger til komponenter omfattet af nævnte regulativ kan godkendes.

5.9. Systemet skal være arrangeret således, at kortslutning af en vilkårlig alarmsignalkreds ikke bevirker, at nogen af alarmsystemets funktioner sættes ud af kraft, bortset fra den kortsluttede kreds.

5.10. Køretøjsalarmsystemet kan være kombineret med et startspærresystem, der i så fald skal opfylde kravene i del III i dette regulativ.

6. SÆRLIGE FORSKRIFTER

6.1. Sikringens omfang

6.1.1. Særlige betingelser

Køretøjsalarmsystemet skal som minimum detektere og signalere oplukning af enhver af køretøjets døre samt motorhjelm og bagagerumsklap. Svigt eller afbrydelse af lyskilder, f.eks. kabinebelysning, må ikke kunne indvirke på kontrolsystemets funktion.

Yderligere følere, hvis formål er at informere om eller angive f.eks.

a) indbrud i køretøjet, f.eks. rumovervågning af kabinen, overvågning af ruder eller angivelse af brud på en vilkårlig glasflade), eller

b) forsøg på tyveri af køretøjet, f.eks. hældningsføler

er tilladt, når der tages hensyn til foranstaltninger til undgåelse af utilsigtet udløsning af alarmen (dvs. falsk alarm, jf. punkt 6.1.2 nedenfor).

Såfremt sådanne supplerende følere udløser et alarmsignal selv efter, at indbrud har fundet sted (f.eks. ved brud på en glasflade) eller under ydre påvirkning (f.eks. af vinden), må det af ovennævnte følere udvirkede alarmsignal ikke udløses flere end ti gange inden for samme aktiveringsperiode af køretøjsalarmsystemet.

I så fald skal aktiveringsperioden begrænses ved retmæssig frakobling af systemet gennem indgreb fra køretøjets bruger.

Visse typer supplerende følere, f.eks. følere til rumovervågning af kabinen (ultralyd eller infrarødt lys) eller hældningsfølere, kan forsætligt deaktiveres. I så fald skal det hver gang være nødvendigt med særskilte, overlagte skridt at tilkoble køretøjsalarmsystemet. Det må ikke være muligt at deaktivere følerne, når alarmsystemet er tilkoblet.

6.1.2. Sikkerhed mod falsk alarm.

6.1.2.1. Ved passende foranstaltninger, f.eks.

a) systemets mekaniske konstruktion og udformningen af det elektriske system i henhold til de særlige forhold, der gør sig gældende for motorkøretøjer, og

b) valg og anvendelse af principper for betjening og kontrol af alarmsystemet og dets komponenter

skal det sikres, at køretøjsalarmsystemet, hverken når det er tilkoblet eller frakoblet, kan bevirke falsk alarm fra det akustiske alarmsignal i tilfælde af:

a) stødpåvirkning af køretøjet: prøvning som foreskrevet i punkt 7.2.13

b) elektromagnetisk kompatibilitet: prøvning som foreskrevet i punkt 7.2.12

c) nedsat batterispænding som følge af konstant afladning: prøvning som foreskrevet i punkt 7.2.14

d) falsk alarm udløst af kabinens rumovervågning: prøvning som foreskrevet i punkt 7.2.15.

6.1.2.2. Hvis ansøgeren, f.eks. med tekniske data, kan godtgøre, at der er tilstrækkelig sikkerhed mod falsk alarm, kan den tekniske tjeneste, der forestår godkendelsesprøvningen, afstå fra kravet om udførelse af en eller flere af ovennævnte prøvninger.

6.2. Akustisk alarm

6.2.1. Generelt

Alarmsignalet skal være let hørligt og genkendeligt og afvige tydeligt fra andre akustiske signaler, der bruges i vejtrafik.

Ud over det originalmonterede lydsignalapparat kan der monteres en særskilt akustisk alarmsignalanordning i den del af køretøjet, der overvåges af køretøjsalarmsystemet; den skal være således beskyttet, at man ikke let og hurtigt kan skaffe sig adgang til den.

Anvendes separat akustisk alarmsignalanordning svarende til punkt 6.2.3.1 nedenfor, kan det tillades, at køretøjsalarmsystemet desuden aktiverer det originalmonterede lydsignalapparat, forudsat at manipulation af det originalmonterede lydsignalapparat (der sædvanligvis er lettere tilgængeligt) er uden indvirkning på den supplerende akustiske alarmsignalanordning.

6.2.2. Varighed af det akustiske alarmsignal

Mindst : 25 s Højst : 30 s.

Akustisk alarmsignal må først atter afgives, hvis der igen manipuleres med køretøjet, dvs. efter ovennævnte tidsrum.

(Begrænsninger: se punkt 6.1.1 og 6.1.2 ovenfor).

Ved frakobling af alarmsystemet skal alarmsignalet øjeblikkelig ophøre.

6.2.3. Forskrifter for akustisk alarmsignal.

6.2.3.1. For anordninger med konstant tone (konstant lydspektrum), f.eks. horn, skal de akustiske data m.v. være i overensstemmelse med regulativ nr. 28, del I.

Intermitterende alarmsignal (til-fra signal):

Trigger-frekvens … (2 ± 1) Hz

On time = off time ± 10 %

6.2.3.2. For alarmsignalanordning med frekvensmodulering:

De akustiske data m.v. skal være i overensstemmelse med regulativ nr. 28, del I, dog med lige stort gennemløb i begge retninger af en væsentlig del af ovennævnte frekvensområde (1 800 til 3 550 Hz).

Gennemløbsfrekvens … (2 ± 1) Hz

6.2.3.3. Lydstyrke

Lydkilden skal være:

a) enten en akustisk signalanordning, som er godkendt i henhold til regulativ nr. 28, del I, eller

b) en anordning, som opfylder forskrifterne i regulativ nr. 28, del I, punkt 6.1 og 6.2. Anvendes anden lydkilde end det originalmonterede lydsignalapparat, kan minimumlydstyrken dog nedsættes til 100 dB(A), målt ved de i regulativ nr. 28, del I, fastsatte betingelser.

6.3. Eventuel optisk alarmsignalanordning

6.3.1. Generelt

Ved indbrud i eller manipulation af køretøjet skal anordningen udløse et optisk alarmsignal som foreskrevet i punkt 6.3.2 og 6.3.3 nedenfor.

6.3.2. Varighed af optisk alarmsignal

Det optiske alarmsignal skal have en varighed mellem 25 s og 5 min., efter at alarmen er udløst.

Ved frakobling af alarmsystemet skal alarmsignalet øjeblikkelig ophøre.

6.3.3. Det optiske signals art

Blinken af samtlige køretøjets retningsviserblinklygter og/eller dets kabinebelysning, herunder alle lygter i samme elektriske kreds.

Trigger-frekvens (2 ± 1) Hz

I forhold til det akustiske signal tillades også asynkrone signaler.

On time = off time ± 10 %

6.4. Eventuel radioalarm (kaldeanlæg)

Køretøjsalarmsystemet kan omfatte en facilitet til udløsning af radiotransmitteret alarmsignal.

6.5. Spærring af alarmsystemets tilkobling

6.5.1. Når motoren er i gang, må alarmsystemet ikke kunne tilkobles, hvad enten det sker tilsigtet eller utilsigtet.

6.6. Tilkobling og frakobling af køretøjsalarmsystemet

6.6.1. Tilkobling

Alle hensigtsmæssige tilkoblingsmåder for køretøjsalarmsystemet er tilladt, forudsat at de ikke utilsigtet giver anledning til falsk alarm.

6.6.2. Frakobling

Frakobling af køretøjsalarmsystemet skal opnås ved hjælp af en af følgende anordninger eller en kombination heraf (andre anordninger med tilsvarende ydelse er tilladt):

6.6.2.1. En mekanisk nøgle (som opfylder kravene i dette bilags tillæg 10), som kan kobles til et i køretøjet monteret centrallåsesystem, der omfatter mindst 1 000 variationer og betjenes udefra.

6.6.2.2. Elektriske og elektroniske anordninger, f.eks. systemer med fjernbetjening, skal have mindst 50 000 kombinationer, og skal have rullende kode og/eller kræve en gennemsøgningstid på mindst ti dage, f.eks. højst 5 000 kombinationer pr. 24 timer ved mindst 50 000 kombinationer.

6.6.2.3. En mekanisk nøgle eller elektrisk/elektronisk anordning, som er placeret i den beskyttede passagerkabine og virker med tidsforsinkelse ved ind- og udstigning.

6.7. Forsinkelse ved udstigning fra køretøjet

Er kontakten for tilkobling af køretøjsalarmsystemet monteret i det beskyttede område, skal systemet bevirke en forsinkelse ved udstigning. Denne forsinkelse skal kunne indstilles til mellem 15 sekunder og 45 sekunder, efter at kontakten er aktiveret. Forsinkelsesperioden kan være regulerbar, så den kan tilpasses den enkelte brugers behov.

6.8. Forsinkelse ved indstigning

Er anordningen for frakobling af køretøjsalarmsystemet monteret i det sikrede område, skal systemet bevirke en forsinkelse på mindst 5 sekunder og højst 15 sekunder, før de akustiske og optiske alarmsignaler udløses. Forsinkelsesperioden kan være regulerbar, så den kan tilpasses den enkelte brugers behov.

6.9. Statusangivelse

6.9.1. Til angivelse af køretøjsalarmsystemet tilstand (tilkoblet/frakoblet, indstillingsperiode, alarm aktiveret) tillades optisk angivelse i og uden for passagerkabinen. Lysstyrken af optiske signaler monteret uden for passagerkabinen må ikke være over 0,5 candela.

6.9.2. Angiver anordningen kortvarige »dynamiske« processer, f.eks. overgang fra »tilkoblet« til »frakoblet« og omvendt, skal sådan angivelse ske ad optisk vej i overensstemmelse med punkt 6.9.1. En sådan optisk angivelse kan endvidere bestå i samtidig funktion af retningsviserblink og/eller kabinebelysningens lampe(r), dog må angivelsen med brug af retningsviserblinklygterne ikke vare over tre sekunder.

6.10. Strømforsyning

Strømforsyningen til køretøjsalarmsystemet skal enten være køretøjets batteri eller et genopladeligt batteri. Hvis alarmen leveres med et ekstra genopladeligt eller ikke genopladeligt batteri, kan dette anvendes. Disse batterier må ikke på nogen måde levere energi til de øvrige dele af køretøjets elektriske system.

6.11. Specifikationer for ikke påbudte funktioner

6.11.1. Selvtest, automatisk fejlmelding

Når køretøjsalarmsystemet tilkobles, kan unormale situationer, f.eks. åbne døre m.v., registreres af en selvtest-funktion (plausibilitetskontrol), og denne situation kan angives.

6.11.2. Panikalarm

Det kan godkendes, at køretøjsalarmsystemet giver mulighed for afgivelse af et optisk og/eller akustisk og/eller radiotransmitteret nødsignal uafhængigt af køretøjsalarmsystemets tilstand (tilkoblet eller frakoblet) og/eller funktion. Sådant signal skal udløses indvendigt i køretøjet og må ikke påvirke køretøjsalarmsystemets tilstand (tilkoblet eller frakoblet). Endvidere skal brugeren af køretøjet have mulighed for at afbryde panikalarmen. Hvis der er tale om et akustisk alarmsignal må der ikke være nogen begrænsning af signalafgivelsens varighed for hver aktivering. En udløst panikalarm må ikke spærre for start af motoren eller standse den, hvis den er i gang.

7. DRIFTSPARAMETRE OG PRØVNINGSBETINGELSER (6)

7.1. Driftsparametre

Alle køretøjsalarmsystemets komponenter skal fungere uden svigt under følgende betingelser:

7.1.1. Klimatiske betingelser

Der fastlægges to kategorier, svarende til følgende temperaturintervaller:

– 40 °C til + 85 °C for dele til montering i passagerkabine eller bagagerum

– 40 °C til + 125 °C for dele til montering i motorrummet, medmindre andet er angivet.

7.1.2. Beskyttelse af systemet

Systemets dele skal være beskyttet i henhold til nedenstående angivelser, der henviser til IEC Publikation 529-1989:

IP 40 for dele, der skal monteres i passagerkabinen

IP 42 for dele, der skal monteres i passagerkabinen på åbne køretøjer, køretøjer af cabriolet-type eller køretøjer med aftageligt tag, såfremt monteringsstedet kræver bedre beskyttelse end IP 40

IP 54 for alle øvrige dele.

Fabrikanten af køretøjsalarmsystemet skal i monteringsanvisningen angive, hvilke indskrænkninger der måtte gælde for placeringen af nogen del af anlægget, hvad angår udsættelse for støv, vand og temperatur.

7.1.3. Vejrbestandighed

7 dage i henhold til IEC 68-2-30-1980.

7.1.4. Elektriske egenskaber

Nominel driftsspænding: 12 V

Driftsområde: fra 9 V til 15 V i det i punkt 7.1.1 angivne temperaturområde.

Tilladt periode med overspænding ved 23 °C : U = 18 V, højst 1 h U = 24 V, højst 1 min

7.2. Prøvningsbetingelser

7.2.1. Funktionsprøving

Hvis nogle af prøvningerne i punkt 7.2.3, 7.2.4, 7.2.5, 7.2.6 og 7.2.8.4, der kræves forud for funktionsprøvningen, foretages i serie på et enkelt køretøjsalarmsystem, må funktionsprøvningen kun foretages én gang efter afslutning af de valgte prøvninger frem for efter hver af disse. Bilfabrikanter og leverandører skal kun garantere for tilfredsstillende resultater på ikke akkumulerede procedurer.

7.2.1.1. Køretøjsalarmsystemets overensstemmelse med følgende forskrifter kontrolleres:

a) Alarmens varighed i henhold til punkt 6.2.2 og 6.3.2

b) Frekvens af til-fra rytme i henhold til punkt 6.3.3 og henholdsvis 6.2.3.1 eller 6.2.3.2

c) Antal alarmcykler (i givet fald) i henhold til punkt 6.1.1

d) Kontrol af spærringen af tyverialarmens tilkobling i henhold til punkt 6.5.

7.2.1.2. Standardprøvebetingelser

Spænding … U = (12 ± 0,2) V

Temperatur … Θ = (23 ± 5) °C

7.2.2. Bestandighed mod temperatur- og spændingsændringer

Køretøjsalarmsystemets overensstemmelse med de i punkt 7.2.1.1 angivne specifikationer kontrolleres også under følgende betingelser:

Prøvningstemperatur Θ = (-40 ± 2) °C Prøvningsspænding U = (9 ± 0,2) V Opbevaringstid 4 timer

7.2.2.2. For dele til montering i passagerkabine eller bagagerum:

Prøvningstemperatur Θ = (+ 85 ± 2) °C Prøvningsspænding U = (15 ± 0,2) V Opbevaringstid 4 timer

7.2.2.3. For dele til montering i motorrummet, medmindre andet er angivet:

Prøvningstemperatur Θ = (+ 125 ± 2) °C Prøvningsspænding U = (15 ± 0,2) V Opbevaringstid 4 timer

7.2.2.4. Køretøjsalarmsystemet udsættes i både tilkoblet og frakoblet tilstand for en overspænding på 18 V ± 0,2 V i 1 time.

7.2.2.5. Køretøjsalarmsystemet udsættes i både tilkoblet og frakoblet tilstand for en overspænding på (24 ± 0,2) V i 1 min.

7.2.3. Funktionssikkerhed efter udførelse af prøve for tæthed mod fremmedlegemer og vand

Efter udførelse af prøve for tæthed mod indtrængen af fremmedlegemer og vand i henhold til IEC 529-1989 ved de i punkt 7.1.2 foreskrevne beskyttelsesgrader gentages funktionsprøverne i punkt 7.2.1.

Efter aftale med den tekniske tjeneste kan der undtages for dette krav i følgende tilfælde:

a) Typegodkendelse af et køretøjsalarmsystem som separat teknisk enhed I sådanne tilfælde skal fabrikanten af køretøjsalarmsystemet: i) i oplysningsskemaets punkt 4.5 (bilag 1A, del I) angive, at dette krav ikke blev anvendt på køretøjsalarmsystemet (jf. regulativets del I) og ii) i oplysningsskemaets punkt 4.1 angive en liste over køretøjer, som køretøjsalarmsystemet er beregnet til at blive monteret på, samt de relevante monteringsbetingelser i punkt 4.2.

b) Typegodkendelse af et køretøj for så vidt angår et alarmsystem I dette tilfælde skal fabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for alarmsystemet som følge af arten af monteringsvilkårene, og køretøjsfabrikanten skal bevise dette ved at fremlægge relevante dokumenter.

c) Typegodkendelse af et køretøj for så vidt angår montering af et køretøjsalarmsystem, der er typegodkendt som separat teknisk enhed I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for montering af køretøjsalarmsystemet, hvis de relevante monteringsvilkår herfor er opfyldt.

Dette krav finder ikke anvendelse i tilfælde, hvor de oplysninger, der kræves i punkt 3.1.3.1.1. i bilag 1A, del 2, allerede er afgivet med henblik på godkendelse af en separat teknisk enhed.

7.2.4. Funktionssikkerhed efter udførelse af prøvning for kondensvand

Efter udførelse af fugtbestandighedsprøven i henhold til IEC 68-2-30 (1980) gentages funktionsprøvningerne som foreskrevet i punkt 7.2.1.

7.2.5. Prøvning for sikring mod polvending

Køretøjsalarmsystemet og dets komponenter skal uden at blive beskadiget kunne udsættes for omvendt polaritet med en spænding på indtil 13 V i 2 min.

Efter denne prøve gentages funktionsprøvningerne i henhold til punkt 7.2.1, om nødvendigt efter udskiftning af sikringer.

7.2.6. Prøvning for kortslutningssikring

Alle køretøjsalarmsystemets elektriske forbindelser skal være sikret mod kortslutning til stel ved en spænding på højst 13 V og/eller skal være forsynet med sikring.

Efter denne prøve gentages funktionsprøvningerne i henhold til punkt 7.2.1, om nødvendigt efter udskiftning af sikringer.

7.2.7. Energiforbrug i tilkoblet tilstand

Energiforbruget i tilkoblet tilstand under de i punkt 7.2.1.2 angivne betingelser må ikke overstige 20 mA i gennemsnit for det samlede alarmsystem, herunder statusindikator.

Efter aftale med den tekniske tjeneste kan der undtages for dette krav i følgende tilfælde:

a) Typegodkendelse af et køretøjsalarmsystem som separat teknisk enhed I sådanne tilfælde skal fabrikanten af køretøjsalarmsystemet: i) i oplysningsskemaets punkt 4.5 (bilag 1A, del I) angive, at dette krav ikke blev anvendt på køretøjsalarmsystemet (jf. regulativets del I) ii) i oplysningsskemaets punkt 4.1 angive en liste over køretøjer, som køretøjsalarmsystemet er beregnet til at blive monteret på, samt de relevante monteringsbetingelser i punkt 4.2 og iii) ved indsendelse af relevante dokumenter bevise, at kravene til energiforbrug ikke overskrides

b) Typegodkendelse af et køretøj for så vidt angår et alarmsystem I dette tilfælde skal fabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for alarmsystemet som følge af arten af monteringsvilkårene, og køretøjsfabrikanten skal bevise dette ved at fremlægge relevante dokumenter.

c) Typegodkendelse af et køretøj for så vidt angår montering af et køretøjsalarmsystem, der er typegodkendt som separat teknisk enhed I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del II) angive, at kravet i dette afsnit ikke gælder for montering af køretøjsalarmsystemet, hvis de relevante monteringsvilkår herfor er opfyldt.

Dette krav finder ikke anvendelse i tilfælde, hvor de oplysninger, der kræves i punkt 3.1.3.1.1. i bilag 1A, del 2, allerede er afgivet med henblik på godkendelse af en separat teknisk enhed.

7.2.8. Funktionsprøvning efter vibrationsprøve

7.2.8.1. Til denne prøve inddeles komponenterne i to grupper:

gruppe 1 : komponenter, der normalt er monteret på køretøjet gruppe 2 : komponenter beregnet til anbringelse på motoren.

7.2.8.2. Komponenterne/køretøjsalarmsystemet underkastes en sinusformet vibration med følgende specifikationer:

7.2.8.2.1. For gruppe 1

Frekvensen varieres fra 10 Hz til 500 Hz med maksimal amplitude ± 5 mm og maksimal acceleration 3 g (0-top).

7.2.8.2.2. For gruppe 2

Frekvensen varieres fra 20 Hz til 300 Hz med maksimal amplitude ± 2 mm og maksimal acceleration 15 g (0-top).

7.2.8.2.3. For både gruppe 1 og gruppe 2:

a) frekvensen varieres med 1 oktav/min.

b) der udføres 10 testcykler, og prøven udføres i hver af de tre aksers retning

c) ved lave frekvenser påføres vibrationerne med konstant maksimal amplitude, ved høje frekvenser med konstant maksimal acceleration.

7.2.8.3. Under prøven skal køretøjsalarmsystemet være elektrisk tilsluttet, idet kablet understøttes fra en afstand af 200 mm.

7.2.8.4. Efter udførelse af vibrationsprøven gentages funktionsprøverne som foreskrevet i punkt 7.2.1.

7.2.9. Holdbarhedsprøve

Under de i punkt 7.2.1.2 angivne prøvningsbetingelser udløses 300 komplette alarmcyklusser (akustiske og/eller optiske) med en hviletid for den akustiske enhed på 5 min.

7.2.10. Prøver for udvendig nøglekontakt (monteret uden på køretøjet)

Følgende prøve udføres kun, hvis det ikke er låsecylinderen i den originalmonterede dørlås, der anvendes.

7.2.10.1. Nøglekontakten skal være konstrueret og fremstillet således, at den forbliver fuldt funktionel ved en slitagegrad hidrørende fra 2 500 ganges låsning i hver retning, efterfulgt af mindst 96 timers udsættelse for salttåge i henhold til IEC 68-2-11-1981 prøve for korrosionsbestandighed.

7.2.11. Prøvning af systemer til beskyttelse af kabinen

Alarmen skal udløses, når en lodretstillet plade på 0,2 x 0,15 m føres 0,3 m (målt fra pladens midte) ind i passagerkabinen gennem en åbentstående rude i en fordør, fremad og parallelt med vejoverfladen med en hastighed på 0,4 m/s og i en vinkel på 45° med køretøjets langsgående midterplan. (Jf. tegninger i bilag 8 til dette regulativ).

7.2.12. Elektromagnetisk kompatibilitet

Køretøjsalarmsystemet skal underkastes de i bilag 9 beskrevne prøver.

I dette tilfælde anses et køretøjsalarmsystem, som opfylder alle kravene i funktionsprøvningerne i bilag 9, for ikke at udløse falsk alarmsignal for så vidt angår kravene i punkt 6.1.2.1.

Med hensyn til overensstemmelsen med den funktionelle tilstand i den enkelte prøve anses et køretøjsalarmsystem, som er beregnet til at udløse alarm i tilkoblet tilstand ved nogle af prøvningsbetingelserne i bilag 9, og som udløser alarm under prøvningerne, for at fungere efter hensigten og således for at bestå funktionstilstandprøverne. I sådanne tilfælde skal fabrikanten af køretøjsalarmsystemet bevise dette ved at forelægge relevante dokumenter.

7.2.13. Sikkerhed mod falsk alarm udløst af stødpåvirkning af køretøjet

Det kontrolleres, at der ikke udløses falsk alarm ved et stød på indtil 4,5 joule udøvet af et halvkugleformet legeme, der har en diameter på 165 mm og en Shore A hårdhed på 70 ± 10 og anslår med den krumme overflade mod et vilkårligt punkt på køretøjets karrosseri eller glasoverflader.

7.2.14. Sikkerhed mod falsk alarm udløst af spændingsfald

Det kontrolleres, at der ikke udløses falsk alarm ved et langsomt fald i hovedbatteriets spænding med en konstant afladning på 0,5 V i timen ned til 3 V.

Prøvningsbetingelser: Jf. punkt 7.2.1.2 ovenfor.

7.2.15. Prøve for sikkerhed mod falsk alarm udløst af overvågningen af passagerkabinen

De i punkt 6.1.1 ovenfor omhandlede systemer til beskyttelse af kabinen afprøves sammen med et køretøj under standardbetingelser (punkt 7.2.1.2).

Systemet, der er monteret i henhold til fabrikantens anvisninger, underkastes 5 gange med 0,5 s mellemrum den i punkt 7.2.13 ovenfor beskrevne prøve; dette må ikke udløse alarm.

Tilstedeværelse af en person, der berører køretøjet eller bevæger sig rundt om det (vinduerne skal være lukket) må ikke udløse falsk alarm.

8. VEJLEDNING

Hvert køretøjsalarmsystem skal være ledsaget af:

8.1. Monteringsanvisning:

8.1.1. Fortegnelse over de køretøjer og køretøjsmodeller, som systemet er beregnet til. Denne fortegnelse kan være specifikt affattet eller generel, f.eks. »alle personbiler med benzinmotor og 12 V el-system med negativ steltilslutning«.

8.1.2. Fremgangsmåde ved montering, illustreret med fotografier og/eller meget tydelige tegninger.

8.1.3. For køretøjsalarmsystemer, der omfatter en startspærre, supplerende anvisninger på overholdelse af kravene i bilag III til dette regulativ.

8.2. En blank monteringsattest, i bilag 7 findes et eksempel herpå.

8.3. En generel erklæring, der henleder køberens opmærksomhed på følgende:

Køretøjsalarmsystemet skal monteres i overensstemmelse med producentens anvisninger.

Det anbefales, at lade monteringen udføre af fagfolk (og at egnede monteringsværksteder kan anvises ved henvendelse til fabrikanten af tyverialarmen).

Montøren skal udfylde den med anordningen følgende monteringsattest.

8.4. Brugsanvisning

8.5. Vedligeholdelsesanvisning

8.6. En generel advarsel om det farlige ved at foretage ændringer eller tilføjelser til systemet; sådanne ændringer eller tilføjelser vil i givet fald ugyldiggøre monteringsattesten omhandlet i punkt 8.2 ovenfor.

8.7. Angivelse af placeringen af det i punkt 4.4 i dette regulativ omhandlede godkendelsesmærke og/eller den i punkt 4.5 i dette regulativ omhandlede typeattest.

9. ÆNDRING AF EN TYPE KØRETØJSALARMSYSTEM OG UDVIDELSE AF GODKENDELSE

Enhver ændring af typen af køretøjsalarmsystemet skal anmeldes til den administrative myndighed, som har godkendt denne type køretøjsalarmsystem.

Den pågældende myndighed kan da enten:

a) vurdere, at de foretagne ændringer ikke har en væsentlig negativ virkning, og at køretøjsalarmsystemet under alle omstændigheder stadig opfylder forskrifterne, eller

b) kræve en yderligere prøvningsrapport over nogle eller alle de i punkt 5, 6 og 7 i dette regulativ beskrevne prøver fra den tekniske tjeneste, som forestår prøvningen.

De kontraherende parter, der anvender dette regulativ, underrettes om, hvorvidt godkendelse er meddelt eller nægtet, med angivelse af ændringer, efter proceduren i punkt 4.3 ovenfor.

Den kompetente myndighed, som udsteder udvidelse af godkendelse, tildeler et fortløbende nummer til hver meddelelsesformular, som udfærdiges vedrørende en sådan udvidelse.

10. PRODUKTIONENS OVERENSSTEMMELSE

Procedurer til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

10.1. Køretøjsalarmsystemet, som er godkendt efter dette regulativ, skal være produceret således, at det er i overensstemmelse med den godkendte type, idet det opfylder forskrifterne i punkt 5, 6 og 7 ovenfor.

10.2. For hver type køretøjsalarmsystem skal de prøvninger, som foreskrives i punkt 7.2.1 til 7.2.10 i dette regulativ, udføres stikprøvevis på statistisk kontrolleret grundlag i overensstemmelse med en af de rutinemæssige kvalitetssikringsprocedurer.

10.3. Den godkendende myndighed kan til hver en tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed af sådan efterprøvning er én gang hvert andet år.

11. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

11.1. Den godkendelse, som er meddelt for en type køretøjsalarmsystem i henhold til dette regulativ, kan inddrages, hvis forskrifterne i punkt 10 ovenfor ikke er opfyldt.

11.2. Hvis en kontraherende part, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, som anvender dette regulativ, herom ved hjælp af en formular svarende til modellen i bilag 1 til dette regulativ.

12. ENDELIGT OPHØR AF PRODUKTIONEN

Hvis indehaveren af godkendelsen fuldstændig ophører med at fremstille en type køretøjsalarmsystem, som er godkendt i henhold til dette regulativ, skal han underrette den myndighed, som har meddelt godkendelsen, herom.

Efter modtagelse af den pågældende meddelelse underretter myndigheden de andre kontraherende parter i overenskomsten, som anvender dette regulativ, herom ved hjælp af en formular svarende til modellen i bilag 1 til dette regulativ.

13. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

DEL II — GODKENDELSE AF ET KØRETØJ HVAD ANGÅR DETS ALARMSYSTEM

Når et køretøjsalarmsystem, der er godkendt i henhold til del I i dette regulativ, er monteret i et køretøj, der søges godkendt i henhold til del II i dette regulativ, kræves ikke gentagelse af de prøver, som køretøjsalarmsystemet har bestået med henblik på godkendelse i henhold til del I af dette regulativ.

14. DEFINITIONER

I dette regulativs del II forstås ved:

14.1. »alarmsystemer(er)«: en samling komponenter, der er monteret som originaludstyr i en køretøjstype og er beregnet til at angive indbrud i eller manipulation af køretøjet; sådanne systemer kan give supplerende beskyttelse mod tyveri af køretøjet

14.2. »køretøjstype, hvad angår alarmsystem«: køretøjer, der ikke udviser forskelle på væsentlige punkter såsom: a) fabrikantens handelsnavn eller -mærke b) de af køretøjets egenskaber, der har væsentlig betydning for alarmsystemets funktion c) alarmsystemets eller køretøjsalarmsystemets type og konstruktion

14.3. »godkendelse af et køretøj«: godkendelse af en køretøjstype hvad angår forskrifterne i punkt 17, 18 og 19 nedenfor.

14.4. Andre definitioner, som vedrører del II, er givet i punkt 2 i dette regulativ.

15. ANSØGNING OM GODKENDELSE

15.1. Ansøgningen om godkendelse af en køretøjstype, for så vidt angår alarmsystemet, indgives af køretøjets fabrikant eller dennes behørigt bemyndigede repræsentant.

15.2. Ansøgningen skal ledsages af et oplysningsskema svarende til modellen i bilag 1A, del 2.

15.3. Et køretøj, som er repræsentativt for den køretøjstype, som søges godkendt, skal indleveres til den tekniske tjeneste.

15.4. Et køretøj, der ikke indeholder alle de komponenter, som er normale for denne type, kan modtages til prøvning, forudsat ansøgeren over for den kompetente myndighed kan godtgøre, at disse komponenters fravær ikke har nogen betydning for prøvningens resultater, for så vidt angår dette regulativs forskrifter.

16. GODKENDELSE

16.1. Hvis det køretøj, der er ansøgt godkendt i henhold til dette regulativ, opfylder betingelserne i punkt 17, 18 og 19 nedenfor, meddeles der godkendelse for den pågældende køretøjstype.

16.2. Hver godkendt type tildeles et godkendelsesnummer. De første to cifre (i øjeblikket 01 svarende til ændringsserie 01) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. En kontraherende part må ikke tildele samme nummer til to forskellige køretøjstyper.

16.3. Meddelelse om godkendelse eller udvidelse eller nægtelse af godkendelse af en køretøjstype i henhold til dette regulativ meddeles de kontraherende parter, som anvender dette regulativ, ved hjælp af en formular svarende til modellen i bilag 2 til dette regulativ.

16.4. Ethvert køretøj, som er i overensstemmelse med en type, som er godkendt efter dette regulativ, skal på et let synligt og let tilgængeligt sted, der er angivet i godkendelsesattesten, være påført et internationalt godkendelsesmærke bestående af følgende:

16.4.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (7)

16.4.2. nummeret på dette regulativ efterfulgt af bogstavet »R«, et symbol »A«, »I« eller »AI«, som angiver, om køretøjet er godkendt for så vidt angår dets tyverialarm eller en startspærre eller en kombination heraf, en tankestreg og godkendelsesnummeret til højre for den cirkel, der er foreskrevet i punkt 16.4.1.

16.5. Er køretøjet i overensstemmelse med en køretøjstype, som i henhold til et eller flere andre af de til overenskomsten tilknyttede regulativer er godkendt i samme stat, som har meddelt typegodkendelse efter dette regulativ, behøver det i punkt 16.4.1 ovenfor foreskrevne symbol ikke gentages. I så fald anbringes regulativets nummer og typegodkendelsesnummeret samt yderligere symboler for alle regulativer, i henhold til hvilke typegodkendelse er meddelt i den stat, som har meddelt typegodkendelse i henhold til dette regulativ, i lodrette kolonner til højre for det mærke, der er beskrevet i punkt 16.4.1.

16.6. Godkendelsesmærket skal være letlæseligt og ikke sletbart.

16.7. Godkendelsesmærket skal anbringes tæt ved eller på den identifikationsplade, fabrikanten har anbragt på køretøjet.

16.8. I bilag 5 til dette regulativ er givet eksempler på godkendelsesmærkets udformning.

17. ALMINDELIGE FORSKRIFTER

17.1. Alarmsystemer skal være således konstrueret og udført, at de ved indbrud i eller manipulation af køretøjet afgiver et alarmsignal, og de kan omfatte en startspærre.

Alarmsignalet skal være akustisk og kan desuden omfatte optiske alarmanordninger, radiobåren alarm eller enhver kombination af ovenstående.

17.2. Køretøjer, der er udstyret med alarmsystemer, skal opfylde de relevante tekniske krav, navnlig hvad angår elektromagnetisk kompatibilitet.

17.3. Giver alarmsystemet mulighed for radiotransmission, f.eks. for til- eller frakobling af alarmen eller alarmtransmission, skal den opfylde de relevante ETSI-normer (se fodnote 2 til punkt 5.3), f.eks. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) og EN 301 489-3 V1.2.1. (2000-08) (herunder alle vejledende bestemmelser). Frekvens og maksimal udstrålet effekt af radiotransmission med henblik på til- og frakobling af alarmen skal være i overensstemmelse med CEPT/ERC (se fodnote 3 til punkt 5.3). Anbefaling 70-03 (17. februar 2000) om brug af kortrækkende enheder (se fodnote 4 til punkt 5.3).

17.4. Alarmsystemet og dets komponenter må ikke kunne aktiveres utilsigtet, navnlig når motoren er i gang.

17.5. Svigt af alarmsystemet eller dettes strømforsyning må ikke kunne påvirke køretøjets funktionssikkerhed.

17.6. Alarmsystemet, dets komponenter og de dele, de kontrollerer, skal være monteret således, at de ikke kan sættes ud af funktion eller ødelægges hurtigt og upåfaldende, for eksempel ved brug af hjælpemidler, systemer eller værktøj, som er billigt, let at skjule og almindeligt udbredt.

17.7. Systemet skal være arrangeret således, at kortslutning af en vilkårlig alarmsignalkreds ikke bevirker, at nogen af alarmsystemets funktioner sættes ud af kraft, bortset fra den kortsluttede kreds.

17.8. Alarmsystemet kan være kombineret med en startspærre, der i så fald skal opfylde kravene i del III af dette regulativ.

18. SÆRLIGE FORSKRIFTER

18.1. Sikringens omfang

18.1.1. Særlige betingelser

Alarmsystemet skal i det mindste detektere og signalere oplukning af enhver af køretøjets døre samt motorhjelm og bagagerumsklap. Svigt eller afbrydelse af lyskilder, f.eks. kabinebelysning, må ikke kunne indvirke på kontrolsystemets funktion.

Montering af yderligere følere, hvis formål er at informere om eller angive f.eks.

a) indbrud i køretøjet, f.eks. rumovervågning af kabinen, overvågning af ruder eller angivelse af brud på en vilkårlig glasflade, eller

b) forsøg på tyveri af køretøjet, f.eks. hældningsføler

er tilladt, når der tages hensyn til foranstaltninger til undgåelse af utilsigtet udløsning af alarmen (dvs. falsk alarm, jf. punkt 18.1.2 nedenfor).

Såfremt sådanne supplerende følere udløser et alarmsignal selv efter, at indbrud har fundet sted (f.eks. ved brud på en glasflade) eller under ydre påvirkning (f.eks. af vinden), må det af ovennævnte følere udvirkede alarmsignal ikke udløses flere end ti gange inden for samme aktiveringsperiode af alarmsystemet.

I så fald skal aktiveringsperioden begrænses ved retmæssig frakobling af systemet gennem indgreb fra køretøjets bruger.

Visse typer supplerende følere, f.eks. følere til rumovervågning af kabinen (ultralyd eller infrarødt lys) eller hældningsfølere, kan forsætligt deaktiveres. I så fald skal det hver gang kræve særskilte, overlagte skridt at tilkoble alarmsystemet. Det må ikke være muligt at deaktivere følerne, når alarmsystemet er tilkoblet.

18.1.2. Sikkerhed mod falsk alarm.

18.1.2.1. Det skal sikres, at alarmsystemet, hverken når det er tilkoblet eller frakoblet, kan udløse falsk alarm fra det akustiske alarmsignal i tilfælde af:

a) stødpåvirkning af køretøjet: prøvning som foreskrevet i punkt 7.2.13

b) elektromagnetisk kompatibilitet: prøvning som foreskrevet i punkt 7.2.12

c) nedsat batterispænding som følge af konstant afladning: prøvning som foreskrevet i punkt 7.2.14

d) falsk alarm udløst af kabinens rumovervågning: prøvning som foreskrevet i punkt 7.2.15.

18.1.2.2. Hvis ansøgeren, f.eks. med tekniske data, kan godtgøre, at der er tilstrækkelig sikkerhed mod falsk alarm, kan den tekniske tjeneste, der forestår godkendelsesprøvningen, afstå fra kravet om udførelse af en eller flere af ovennævnte prøvninger.

18.2. Akustisk alarm

18.2.1. Generelt

Alarmsignalet skal være let hørligt og genkendeligt og afvige tydeligt fra andre akustiske signaler, der bruges i vejtrafik.

Ud over det originalmonterede lydsignalapparat kan der monteres en særskilt akustisk alarmsignalanordning i den del af køretøjet, der overvåges af alarmsystemet; hvor den skal være således beskyttet, at man ikke let og hurtigt kan skaffe sig adgang til den.

Anvendes separat akustisk alarmsignalanordning svarende til punkt 18.2.3.1 nedenfor, kan det tillades, at også det originalmonterede lydsignalapparat aktiveres af alarmsystemet, forudsat at manipulation af det originalmonterede lydsignalapparat (der sædvanligvis er lettere tilgængeligt) er uden indvirkning på den supplerende akustiske alarmsignalanordning.

18.2.2. Varighed af det akustiske alarmsignal

Mindst : 25 s Højst : 30 s.

Akustisk alarmsignal må først atter afgives, hvis der igen manipuleres med køretøjet, dvs. efter ovennævnte tidsrum.

(Begrænsninger: se punkt 18.1.1 og 18.1.2 ovenfor).

Ved frakobling af alarmsystemet skal alarmsignalet øjeblikkelig ophøre.

18.2.3. Forskrifter for akustisk alarmsignal.

18.2.3.1. For anordninger med konstant tone (konstant lydspektrum), f.eks. horn, skal de akustiske data m.v. være i overensstemmelse med regulativ nr. 28, del I.

Intermitterende alarmsignal (til-fra signal):

Trigger-frekvens … (2 ± 1) Hz

On time = off time ± 10 %

18.2.3.2. For akustisk alarmsignalanordning med frekvensmodulering: De akustiske data m.v. skal være i overensstemmelse med regulativ nr. 28, del I, dog med lige stort gennemløb i begge retninger af en væsentlig del af ovennævnte frekvensområde (1 800 til 3 550 Hz).

Gennemløbsfrekvens … (2 ± 1) Hz

18.2.3.3. Lydstyrke

Lydkilden skal være:

a) enten en akustisk signalanordning, som er godkendt i henhold til ECE-regulativ nr. 28, del I, eller

b) en anordning, som opfylder forskrifterne i ECE-regulativ nr. 28, del I, punkt 6.1 og 6.2. Anvendes anden lydkilde end det originalmonterede lydsignalapparat, kan minimumlydstyrken dog nedsættes til 100 dB(A), målt ved de i ECE-regulativ nr. 28, del I, fastsatte betingelser.

18.3. Eventuel optisk alarmsignalanordning

18.3.1. Generelt

Ved indbrud i eller manipulation af køretøjet skal anordningen udløse et optisk alarmsignal som foreskrevet i punkt 18.3.2 og 18.3.3 nedenfor.

18.3.2. Varighed af optisk alarmsignal

Det optiske alarmsignal skal have en varighed mellem 25 s og 5 min., efter at alarmen er udløst. Ved frakobling af alarmsystemet skal alarmsignalet øjeblikkelig ophøre.

18.3.3. Det optiske signals art

Blinken af samtlige køretøjets retningsviserblinklygter og/eller dets kabinebelysning, herunder alle lygter i samme elektriske kreds.

Trigger-frekvens … (2 ± 1) Hz

I forhold til det akustiske signal tillades også asynkrone signaler.

On time = off time ± 10 %

18.4. Eventuel radioalarm (kaldeanlæg)

Alarmsystemet kan endvidere give mulighed for afgivelse af et radiobåret alarmsignal.

18.5. Spærring af alarmsystemets tilkobling

18.5.1. Når motoren er i gang, må alarmsystemet ikke kunne tilkobles, hvad enten det sker tilsigtet eller utilsigtet.

18.6. Tilkobling og frakobling af alarmsystemet

18.6.1. Tilkobling

Alle hensigtsmæssige tilkoblingsmåder for alarmsystemet er tilladt, forudsat at de ikke utilsigtet giver anledning til falske alarmer.

18.6.2. Frakobling

Frakobling af alarmsystemet skal opnås ved hjælp af en af følgende anordninger eller en kombination heraf: (Andre anordninger med tilsvarende ydelser er tilladt).

18.6.2.1. En mekanisk nøgle (som opfylder kravene i dette bilags tillæg 10), som kan kobles til et i køretøjet monteret centrallåsesystem, der omfatter mindst 1 000 variationer og betjenes udefra.

18.6.2.2. Elektriske og elektroniske anordninger, f.eks. systemer med fjernbetjening, skal have mindst 50 000 kombinationer, og skal have rullende kode og/eller kræve en gennemsøgningstid på mindst ti dage, f.eks. højst 5 000 kombinationer pr. 24 timer ved mindst 50 000 kombinationer.

18.6.2.3. En mekanisk nøgle eller elektrisk/elektronisk anordning, som er placeret i den beskyttede passagerkabine og virker med tidsforsinkelse ved ind- og udstigning.

18.7. Forsinkelse ved udstigning fra køretøjet

Er anordningen for tilkobling af alarmsystemet monteret i det beskyttede område, skal systemet bevirke en forsinkelse ved udstigning. Denne forsinkelse skal kunne indstilles til mellem 15 sekunder og 45 sekunder, efter at kontakten er aktiveret. Forsinkelsesperioden kan være regulerbar, så den kan tilpasses den enkelte brugers behov.

18.8. Forsinkelse ved indstigning

Er anordningen for frakobling af alarmsystemet monteret i det sikrede område, skal systemet bevirke en forsinkelse på mindst 5 sekunder og højst 15 sekunder, før de akustiske og optiske alarmsignaler udløses. Forsinkelsesperioden kan være regulerbar, så den kan tilpasses den enkelte brugers behov.

18.9. Statusangivelse

18.9.1. Til angivelse af alarmsystemets tilstand (tilkoblet/frakoblet, indstillingsperiode, alarm aktiveret) tillades montering af anordninger til optisk angivelse i og uden for passagerkabinen. Lysstyrken af optiske signaler monteret uden for passagerkabinen må ikke være over 0,5 candela.

18.9.2. Angiver anordningen kortvarige »dynamiske« processer, f.eks. overgang fra »tilkoblet« til »frakoblet« og omvendt, skal sådan angivelse ske ad optisk vej i overensstemmelse med punkt 18.9.1. En sådan optisk angivelse kan endvidere bestå i samtidig funktion af retningsviserblink og/eller kabinebelysningens lampe(r), dog må angivelsen med brug af retningsviserblinklygterne ikke vare over tre sekunder.

18.10. Strømforsyning

Strømforsyningen til alarmsystemet skal enten være køretøjets batteri eller et genopladeligt batteri. Hvis alarmen leveres med et ekstra genopladeligt eller ikke genopladeligt batteri, kan dette anvendes. Disse batterier må ikke på nogen måde levere energi til de øvrige dele af køretøjets elektriske system.

18.11. Specifikationer for ikke påbudte funktioner

18.11.1. Selvtest, automatisk fejlmelding

Når alarmsystemet tilkobles, kan unormale situationer, f.eks. åbne døre m.v., detekteres af en selvtest-funktion (plausibilitetskontrol), og denne situation kan angives.

18.11.2. Panikalarm

Det tillades, at systemet giver mulighed for afgivelse af et optisk og/eller akustisk og/eller radiobåret nødsignal uafhængigt af alarmsystemets status (tilkoblet eller frakoblet) og/eller funktion. Sådant signal skal udløses indefra i køretøjet og må ikke påvirke alarmsystemets tilstand (tilkoblet eller frakoblet). Endvidere skal brugeren af køretøjet have mulighed for at afbryde panikalarmen. Hvis der er tale om et akustisk alarmsignal, må der ikke være nogen begrænsning af signalafgivelsens varighed for hver aktivering. En udløst panikalarm må ikke spærre for start af motoren eller standse den, hvis den er i gang.

19. PRØVNINGSBETINGELSER

Alle komponenter i såvel køretøjsalarmsystemer eller alarmsystemer skal afprøves efter fremgangsmåden i punkt 7.

Dette krav vedrører ikke:

19.1. komponenter, som er monteret og afprøvet som del af køretøjet, uanset om dette er forsynet med køretøjsalarmsystem/alarmsystem (f.eks. lygter) eller

19.2. komponenter, der tidligere er afprøvet som del af køretøjet, og for hvilke dokumentation er fremlagt.

20. VEJLEDNING

Hvert køretøj skal ledsages af:

20.1. brugsanvisning

20.2. vedligeholdelsesanvisning

20.3. en generel advarsel om det farlige ved at foretage ændringer af eller tilføjelser til systemet.

21. ÆNDRING AF KØRETØJSTYPEN OG UDVIDELSE AF GODKENDELSEN

21.1. Alle ændringer af køretøjstypen skal meddeles den administrative myndighed, der har godkendt køretøjstypen.

Den pågældende myndighed kan da enten:

21.1.1. vurdere, at de foretagne ændringer ikke har en væsentlig negativ virkning, og at alarmsystemet under alle omstændigheder stadig opfylder forskrifterne, eller

21.1.2. rekvirere en yderligere prøvningsrapport fra den tekniske tjeneste.

21.2. De kontraherende parter, der anvender dette regulativ, underrettes om, hvorvidt godkendelse er meddelt eller nægtet, med angivelse af ændringer, efter proceduren i punkt 16.3 ovenfor.

21.3. Den kompetente myndighed, som udsteder udvidelse af godkendelse, tildeler et fortløbende nummer til hver meddelelsesformular, som udfærdiges vedrørende en sådan udvidelse.

22. PRODUKTIONENS OVERENSSTEMMELSE

Procedurer til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

22.1. Ethvert køretøj, der er godkendt i henhold til dette regulativ, skal være således fremstillet, at det svarer til den godkendte type, idet det skal opfylde de forskrifter, der er fastlagt i punkt 17, 18 og 19 ovenfor.

22.2. Den godkendende myndighed kan til hver en tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed af sådan efterprøvning er én gang hvert andet år.

23. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

23.1. Den godkendelse, som er meddelt for en type køretøj i henhold til dette regulativ, kan inddrages, hvis kravene i punkt 22 ovenfor ikke er opfyldt.

23.2. Hvis en kontraherende part, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, som anvender dette regulativ, herom ved hjælp af en formular svarende til modellen i bilag 2 til dette regulativ.

24. ENDELIGT OPHØR AF PRODUKTIONEN

Ophører indehaveren af typegodkendelsen fuldstændig med at fremstille en køretøjstype, som er godkendt efter dette regulativ, skal han underrette den myndighed, som har meddelt godkendelsen.

Efter modtagelse af den pågældende meddelelse underretter myndigheden de andre kontraherende parter i overenskomsten, som anvender dette regulativ, herom ved hjælp af en formular svarende til modellen i bilag 2 til dette regulativ.

25. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

DEL III — GODKENDELSE AF STARTSPÆRRER OG AF ET KØRETØJ HVAD ANGÅR DETS STARTSSPÆRRE

26. DEFINITIONER

I dette regulativs del III forstås ved:

26.1. »Startspærre«: en anordning, der er beregnet til at forhindre, at køretøjet på normal vis kan køres væk ved egen kraft (tyverisikring)

26.2. »kontroludstyr«: det udstyr, der er nødvendigt for at tilkoble og/eller frakoble startspærren

26.3. »statusindikator«: enhver anordning, der er beregnet til at angive startspærrens tilstand (tilkoblet/frakoblet/overgang fra tilkoblet til frakoblet og omvendt)

26.4. »tilkoblet tilstand«: den tilstand, hvori køretøjet ikke kan bringes til at køre ved egen kraft

26.5. »frakoblet tilstand«: den tilstand, hvori køretøjet kan benyttes på sædvanlig måde

26.6. »nøgle«: enhver anordning, der er konstrueret og produceret således, at den giver mulighed for betjening af et låsesystem, som er konstrueret og produceret således, at det kun kan betjenes ved hjælp af denne anordning

26.7. »omgåelse«: en konstruktionsmæssig facilitet til fastlåsning af startspærren i frakoblet tilstand

26.8. »rullende kode«: en elektronisk kode, som består af flere elementer, hvis sammensætning på tilfældig måde ændres, hver gang senderenheden har været i funktion

26.9. »type startspærre«: systemer, der indbyrdes ikke afviger på væsentlige punkter såsom:

26.10. »køretøjstype, hvad angår startspærre«: køretøjer, der ikke udviser forskelle på væsentlige punkter såsom:

27. ANSØGNING OM GODKENDELSE AF EN STARTSPÆRRE

27.1. Ansøgningen om godkendelse af en startspærre indgives af fabrikanten af anordningen eller af dennes behørigt bemyndigede repræsentant.

27.2. For hver type startspærre skal ansøgningen være ledsaget af: 27.2.1. Et oplysningsskema svarende til modellen i bilag 1A, del I, der skal indeholde en beskrivelse af startspærrens tekniske egenskaber, af foranstaltninger mod utilsigtet aktivering og af fremgangsmåden ved dens montering i alle de mærker og type af køretøjstyper, den er bestemt til. 27.2.2. Tre prøver af startspærretypen med alle dennes komponenter. Hver hovedkomponent skal på tydelig og ikke sletbar måde være mærket med ansøgerens handelsnavn eller mærke samt typebetegnelse for den pågældende komponent. 27.2.3. (Et) køretøj(er), monteret med den startspærre, som søges typegodkendt, udvalgt af ansøgeren i samråd med den tekniske tjeneste, som forestår godkendelsesprøvningerne. 27.2.4. Anvisninger i tre eksemplarer, jf. punkt 34 nedenfor.

28. ANSØGNING OM GODKENDELSE AF ET KØRETØJ

28.1. Når en startspærre, godkendt i henhold til del III af dette regulativ, er monteret i et køretøj, der søges godkendt i henhold til del III af dette regulativ, kræves ikke gentagelse af de prøvninger, som startspærren skal bestå med henblik på godkendelse i henhold til del III af dette regulativ.

28.2. Ansøgningen om godkendelse af en køretøjstype, for så vidt angår startspærrer, indgives af køretøjets fabrikant eller dennes behørigt bemyndigede repræsentant.

28.3. Den skal ledsages af et oplysningsskema med en beskrivelse af startspærrens tekniske specifikationer og monteringsmetoden for hvert mærke og køretøjstype, på hvilken startspærren er bestemt til at monteres, i overensstemmelse med modellen i bilag 1A, del 2 eller 3.

28.4. Et køretøj, som er repræsentativt for den køretøjstype, som søges godkendt, skal indleveres til den tekniske tjeneste.

28.5. Et køretøj, der ikke indeholder alle de komponenter, som er normale for denne type, kan modtages til prøvning, forudsat ansøgeren over for den kompetente myndighed kan godtgøre, at disse komponenters fravær ikke har nogen betydning for prøvningens resultater, for så vidt angår dette regulativs forskrifter.

28.6. Når en startspærre, som er godkendt i henhold til del III i dette regulativ, anvendes, skal typegodkendelsesmeddelelsen for denne startspærre også indsendes til den tekniske tjeneste.

29. GODKENDELSE AF EN STARTSPÆRRE

29.1. Hvis den type startspærre, der søges godkendt i henhold til dette regulativ, opfylder betingelserne i punkt 31, 32 og 33 nedenfor, udstedes der godkendelse for den pågældende type startspærre.

29.2. Hver godkendt type tildeles et godkendelsesnummer. De første to cifre (i øjeblikket 01 svarende til ændringsserie 01) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. En kontraherende part må ikke tildele samme nummer til to forskellige typer startspærrer.

29.3. Meddelelse om godkendelse eller udvidelse eller nægtelse af godkendelse af en type startspærre i henhold til dette regulativ tilsendes de kontraherende parter, som anvender dette regulativ, ved hjælp af en formular svarende til modellen i bilag 3 til dette regulativ.

29.4. På alle startspærrers hovedkomponenter, der er i overensstemmelse med en type startspærre, der er godkendt i henhold til dette regulativ, skal der monteres et internationalt godkendelsesmærke med en iøjnefaldende og let tilgængelig placering, der er angivet i godkendelsesattesten, bestående af: 29.4.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (8) 29.4.2. nummeret på dette regulativ, efterfulgt af bogstavet »R«, et symbol »A«, »I« eller »AI«, som angiver, om systemet er et køretøjsalarmsystem eller en startspærre eller en kombination heraf, en tankestreg og godkendelsesnummeret i nærheden af den cirkel, der er foreskrevet i punkt 29.4.1.

29.5. Godkendelsesmærket skal være letlæseligt og ikke sletbart.

29.6. I bilag 5 til dette regulativ er givet eksempler på godkendelsesmærkets udformning.

29.7. Som et alternativ til det i punkt 29.4 ovenfor beskrevne godkendelsesmærke udstedes en typeattest for hver startspærre, der udbydes til salg. I tilfælde, hvor fabrikanten af startspærren leverer en godkendt, umærket startspærre til en køretøjsfabrikant med henblik på montering som originaludstyr på en køretøjsmodel eller en række køretøjsmodeller, skal fabrikanten af startspærren levere det nødvendige antal kopier af typeattesten til køretøjets fabrikant, således at denne kan få godkendt køretøjet efter punkt 30 i dette regulativ. Består startspærren af særskilte komponenter, skal dens hovedkomponent(er) være påført et henvisningsmærke, og fortegnelse over sådanne henvisningsmærker skal være indeholdt i typeattesten. En model af typeattesten findes i dette regulativs tillæg 6.

30. GODKENDELSE AF ET KØRETØJ

30.1. Hvis det køretøj, der er ansøgt godkendt i henhold til dette regulativ, opfylder betingelserne i punkt 31, 32 og 33 nedenfor, meddeles der godkendelse for den pågældende køretøjstype.

30.2. Hver godkendt type tildeles et godkendelsesnummer. De første to cifre (i øjeblikket 01 svarende til ændringsserie 01) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. En kontraherende part må ikke tildele samme nummer til to forskellige køretøjstyper.

30.3. Meddelelse om godkendelse eller udvidelse eller nægtelse af godkendelse af en køretøjstype i henhold til dette regulativ meddeles de kontraherende parter, som anvender dette regulativ, ved hjælp af en formular svarende til modellen i bilag 4 til dette regulativ.

30.4. Ethvert køretøj, som er i overensstemmelse med en type, som er godkendt efter dette regulativ, skal på et let synligt og let tilgængeligt sted, der er angivet i godkendelsesattesten, være påført et internationalt godkendelsesmærke bestående af følgende: 30.4.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (9) 30.4.2. nummeret på dette regulativ efterfulgt af bogstavet »R«, et symbol »A«, »I« eller »AI«, som angiver, om køretøjet er godkendt for så vidt angår dets alarmsystem eller en startspærre eller en kombination heraf, en tankestreg og godkendelsesnummeret til højre for den cirkel, der er foreskrevet i punkt 30.4.1.

30.5. Er køretøjet i overensstemmelse med en køretøjstype, som i henhold til et eller flere andre af de til overenskomsten vedføjede regulativer er godkendt i samme stat, som har meddelt godkendelse efter dette regulativ, behøver det i punkt 30.4.1 foreskrevne symbol ikke gentages. I så fald anbringes regulativets nummer og typegodkendelsesnummeret samt yderligere symboler for alle regulativer, i henhold til hvilke typegodkendelse er meddelt i det land, som har meddelt typegodkendelse i henhold til dette regulativ, i lodrette kolonner til højre for det mærke, der er beskrevet i punkt 30.4.1.

30.6. Godkendelsesmærket skal være letlæseligt og ikke sletbart.

30.7. Godkendelsesmærket skal anbringes tæt ved eller på den identifikationsplade, fabrikanten har anbragt på køretøjet.

30.8. I bilag 5 til dette regulativ er givet eksempler på godkendelsesmærkets udformning.

31. ALMINDELIGE FORSKRIFTER

31.1. Startspærren skal kunne til- og frakobles i overensstemmelse med disse krav.

31.2. Giver startspærren mulighed for radiotransmission, f.eks. for til- eller frakobling, skal den opfylde de relevante ETSI-normer (se fodnote 2 til punkt 5.3), f.eks. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) og EN 301 489-3 V1.2.1. (2000-08) (herunder alle vejledende bestemmelser). Frekvens og maksimal udstrålet effekt af radiotransmission med henblik på til- og frakobling af startspærren skal være i overensstemmelse med CEPT/ERC (se fodnote 3 til punkt 5.3). Anbefaling 70-03 (17. februar 2000) om brug af kortrækkende enheder (se fodnote 4 til punkt 5.3).

31.3. Startspærrer skal være udformet og monteret således, at de tekniske krav til stadighed er opfyldt af ethvert køretøj, der er udstyret med anordningen.

31.4. Startspærrer må ikke kunne tilkobles, når tændingsnøglen er i en position, svarende til at motoren er i gang, undtagen når: a) køretøjet er udstyret til eller bestemt til at blive udstyret til ambulance-, brandbekæmpelses- eller politiformål eller b) motoren har til opgave at: i) trække udstyr, som er en del af eller er monteret på køretøjet til andre end rent kørselsmæssige formål, eller ii) holde køretøjets batterier opladet i et omfang, som er nødvendigt til at drive de pågældende maskiner eller apparater og køretøjet holder stille med antrukket parkeringsbremse. Når denne undtagelsesbestemmelse anvendes, skal det være angivet under punkt 2 i tillægget til meddelelsesformularen (bilag 2 til dette regulativ).

31.5. Startspærrer må ikke kunne tilsidesættes permanent.

31.6. Startspærrer skal være udformet og produceret således, at de i monteret tilstand ikke har ugunstig virkning på køretøjets konstruktivt bestemte funktion og sikre betjening, selv når de fejlfungerer.

31.7. Startspærrer skal være udformet og produceret således, at de efter korrekt montering på køretøjet efter fabrikantens anvisninger ikke kan sættes ud af funktion eller ødelægges hurtigt og upåfaldende, for eksempel ved brug af hjælpemidler, systemer eller værktøj, som er billigt, let at skjule og almindeligt udbredt. Det skal være vanskeligt og tillige tidskrævende at udskifte en hovedkomponent eller et hovedaggregat med det formål at omgå startspærringen.

31.8. Startspærrer skal være udformet og produceret således, at de ved korrekt montering efter fabrikantens anvisninger er bestandige over for køretøjets indvendige miljø i en rimelig levetid (jf. punkt 33 vedrørende prøvning). Mere specielt må de elektriske egenskaber af køretøjets kredse ikke påvirkes ugunstigt ved montering af startspærreanordningen (ledningers tværsnitsareal, kontakters sikkerhed m.v.).

31.9. Startspærrer kan kombineres med andre systemer i køretøjet eller indbygges i disse (f.eks. motorstyringssystemer og alarmsystemer).

31.10. En startspærre må ikke kunne forhindre udløsningen af køretøjets bremser, bortset fra startspærrer, som forhindrer udløsning af pneumatisk udløste fjederbremser (10) og fungerer således, at de både under normal drift og ved svigt opfylder de tekniske forskrifter i regulativ nr. 13, som er i kraft på tidspunktet for ansøgning om typegodkendelse i henhold til dette regulativ. Opfyldelse af denne bestemmelse fritager ikke en startspærre, som forhindrer udløsning af trykluftudløste fjederbremser, fra at skulle opfylde dette regulativs tekniske forskrifter.

31.11. Det må ikke være muligt for en startspærre at virke på en sådan måde, at den aktiverer køretøjets bremser.

32. SÆRLIGE FORSKRIFTER

32.1. Spærringens omfang

32.1.1. Startspærrer skal på mindst én af følgende måder forhindre, at køretøjet kan køre ved egen kraft: 32.1.1.1. for eftermonteringssystemer eller dieseldrevne køretøjer, ved deaktivering af mindst to separate kredse, der er nødvendige for køretøjets funktion (f.eks. startmotor, tænding, brændstoftilførsel, trykluftudløste fjederbremser m.v.) 32.1.1.2. ved med kode at gribe ind i funktionen af mindst én styreenhed, der er nødvendig for køretøjets funktion

32.1.2. Startspærrer til montering på køretøjer med katalysator må ikke kunne medføre, at uforbrændt brændstof kommer ind i udstødningssystemet.

32.2. Driftssikkerhed

Driftssikkerheden af startspærren skal være sikret gennem hensigtsmæssig konstruktion, der tager hensyn til miljøet i det pågældende køretøj (jf. punkt 31.8 og 33).

32.3. Funktionssikkerhed

Det skal være sikret, at startspærren ikke skifter status (tilkoblet/frakoblet) som resultat af nogen af de i punkt 33 beskrevne prøvninger.

32.4. Tilkobling af startspærren

32.4.1. Startspærren skal koble til, uden at føreren foretager sig yderligere, på mindst én af følgende måder: a) ved at tændingsnøglen drejes til stilling »0«, og en af dørene betjenes;det tillades desuden, at startspærrer, der kobler fra umiddelbart før eller under den normale procedure for start af køretøjet, kobler til, når tændingen slås fra b) højst 1 minut efter udtagning af tændingsnøglen.

32.4.2. Kan startspærren tilkobles, når tændingsnøglen er i en position, der svarer til, at motoren er i gang, jf. punkt 31.4, kan det også tillades, at startspærren tilkobles, ved at førerdøren åbnes, og/eller at den retmæssige bruger foretager et bevidst indgreb.

32.5. Frakobling

32.5.1. Frakobling skal opnås ved hjælp af en af følgende anordninger eller en kombination heraf. Andre anordninger med tilsvarende sikkerhedsniveau og tilsvarende ydelse er tilladt.

32.5.1.1. Et tastatur til indtastning af en individuel valgbar kode med mindst 10 000 kombinationer.

32.5.1.2. Elektriske og elektroniske anordninger, f.eks. systemer med fjernbetjening, skal have mindst 50 000 kombinationer, og skal have rullende kode og/eller kræve en gennemsøgningstid på mindst ti dage, f.eks. højst 5 000 kombinationer pr. 24 timer ved mindst 50 000 kombinationer.

32.5.1.3. Kan frakobling ske med en fjernbetjeningsenhed, skal startspærren returnere til tilkoblet tilstand inden for 5 minutter, efter at den er frakoblet, hvis der ikke er foretaget nogen supplerende betjening af starterkredsen.

32.6. Statusangivelse

32.6.1. Til angivelse af startspærreanordningens status (tilkoblet/frakoblet, skift fra tilkoblet til frakoblet og omvendt) tillades optiske indikatorer i og uden for passagerkabinen. Lysstyrken af optiske signaler monteret uden for passagerkabinen må ikke være over 0,5 candela.

32.6.2. Angiver anordningen kortvarige »dynamiske« processer, f.eks. overgang fra »tilkoblet« til »frakoblet« og omvendt, skal sådan angivelse ske ad optisk vej i overensstemmelse med punkt 32.6.1. En sådan optisk angivelse kan endvidere bestå i samtidig funktion af retningsviserblink og/eller kabinebelysningens lampe(r), dog må angivelsen med brug af retningsviserblinklygterne ikke vare over tre sekunder.

33. DRIFTSPARAMETRE OG PRØVNINGSBETINGELSER

33.1. Driftsparametre

Alle startspærrens komponenter skal opfylde forskrifterne i punkt 7 i dette regulativ.

Dette krav vedrører ikke:

komponenter, som er monteret og afprøvet som del af køretøjet, uanset om dette er monteret med startspærre (f.eks. lygter) eller

komponenter, der tidligere er afprøvet som del af køretøjet, og for hvilke dokumentation er forelagt.

33.2. Prøvningsbetingelser

Alle prøvninger skal udføres i rækkefølge på en enkelt startspærre. Dog kan der efter prøvningsmyndighedens skøn benyttes andre prøveeksemplarer, hvis dette ikke anses for at påvirke resultaterne af de øvrige prøvninger.

33.3. Funktionsprøvning

Efter udførelse af de nedenfor beskrevne prøver afprøves startspærren under standardbetingelserne fastlagt i punkt 7.2.1.2 for at sikre, at den stadig fungerer normalt. Om nødvendigt kan der udskiftes elektriske sikringer før prøvningen.

Alle startspærrens komponenter skal opfylde forskrifterne i punkt 7.2.2 til 7.2.8 og 7.2.12 i dette regulativ.

34. VEJLEDNING

(punkt 34.1 til 34.3 vedrører kun eftermontering).

Hver startspærre skal ledsages af:

34.1. Monteringsanvisninger 34.1.1. Fortegnelse over de køretøjer og køretøjsmodeller, som systemet er beregnet til. Denne fortegnelse kan være specifikt affattet eller generel, f.eks. »alle personbiler med benzinmotor og 12 V el-system med negativ steltilslutning«. 34.1.2. Fremgangsmåde ved montering, illustreret med fotografier og/eller meget tydelige tegninger. 34.1.3. De af fabrikanten udleverede detaljerede monteringsanvisninger skal, når de følges korrekt af en kompetent montør, sikre, at køretøjets sikkerhed og driftssikkerhed ikke påvirkes. 34.1.4. De udleverede monteringsanvisninger skal indeholde oplysning om startspærrens elektriske effektforbrug og, hvis det er relevant, tilråde montering af et større batteri. 34.1.5. Leverandøren skal angive fremgangsmåde ved kontrol af køretøjet efter montering. Navnlig skal opmærksomheden henledes på sikkerhedsrelaterede egenskaber.

34.2. En blank monteringsattest, i bilag 7 findes et eksempel herpå.

34.3. En generel erklæring, der henleder køberens opmærksomhed på følgende punkter: 34.3.1. at startspærren skal monteres i overensstemmelse med fabrikantens anvisninger 34.3.2. det anbefales at lade monteringen udføre af fagfolk (og egnede monteringsværksteder kan anvises ved henvendelse til fabrikanten af startspærren) 34.3.3. montøren skal udfylde den med startspærren følgende monteringsattest.

34.4. Brugsanvisning

34.5. Vedligeholdelsesanvisning

34.6. En generel advarsel om det farlige i at foretage ændringer eller tilføjelser til startspærreanordningen og om, at sådanne ændringer eller tilføjelser i givet fald vil ugyldiggøre monteringsattesten omhandlet i punkt 34.2 ovenfor.

35. ÆNDRING AF STARTSPÆRRE- ELLER KØRETØJSTYPEN OG UDVIDELSE AF TYPEGODKENDELSEN

Enhver ændring af typen af startspærre- eller køretøjstypen skal anmeldes til den administrative myndighed, som har godkendt denne type startspærre.

Den pågældende myndighed kan da enten:

a) anse det for usandsynligt, at ændringerne vil få en mærkbar negativ virkning, og at startspærren eller køretøjet under alle omstændigheder fortsat opfylder kravene eller

b) rekvirere en yderligere prøvningsrapport for nogle eller alle de i punkt 31, 32 og 33 i dette regulativ beskrevne prøvninger fra den tekniske tjeneste, som forestår prøvningerne.

De kontraherende parter, der anvender dette regulativ, underrettes om, hvorvidt godkendelse er meddelt eller nægtet, med angivelse af ændringer, efter proceduren i punkt 29.3 ovenfor.

Den kompetente myndighed, som udsteder udvidelse af godkendelse, tildeler et fortløbende nummer til hver meddelelsesformular, som udfærdiges vedrørende en sådan udvidelse.

36. PRODUKTIONENS OVERENSSTEMMELSE

Procedurer til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

36.1. Startspærrer eller køretøjer, som er godkendt efter dette regulativ hvad angår den monterede startspærre, skal være produceret således, at de er i overensstemmelse med den godkendte type, idet de opfylder forskrifterne i punkt 31, 32 og 33 ovenfor.

36.2. Den godkendende myndighed kan til hver en tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed af sådan efterprøvning er én gang hvert andet år.

37. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

37.1. Den godkendelse, som er meddelt for en type startspærre eller køretøj i henhold til dette regulativ, kan inddrages, hvis kravene i punkt 36 ovenfor ikke er opfyldt.

37.2. Hvis en kontraherende part, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, som anvender dette regulativ, herom ved hjælp af en formular svarende til modellerne i bilag 3 og 4 til dette regulativ.

38. ENDELIGT OPHØR AF PRODUKTIONEN

Hvis indehaveren af godkendelsen endeligt ophører med at fremstille en type startspærre eller køretøj, som er godkendt i henhold til dette regulativ, skal han underrette den myndighed, som har meddelt godkendelsen, herom.

Efter modtagelse af den pågældende meddelelse underretter myndigheden de andre kontraherende parter i overenskomsten, som anvender dette regulativ, herom ved hjælp af en formular svarende til modellen i bilag 4 til dette regulativ.

39. OVERGANGSBESTEMMELSER

39.1. Typegodkendelse af en startspærre

39.1.1. Fra 36 måneder efter ikrafttrædelsesdatoen for supplement 4 til ændringsserie 01 må kontraherende parter, som anvender dette regulativ, kun meddele godkendelse, hvis den komponenttype eller separate tekniske enhed, som søges godkendt, opfylder forskrifterne i dette regulativ som ændret ved supplement 4 til ændringsserie 01.

39.1.2. Kontraherende parter, som anvender dette regulativ, skal fortsat meddele godkendelse for de komponenttyper eller separate tekniske enheder, som opfylder forskrifterne i den oprindelige udgave af dette regulativ, som ændret ved eventuelle tidligere ændringsserier, forudsat at komponenten eller den separate tekniske enhed er beregnet som udskiftningsdel til montering i ibrugtagne køretøjer, og at det ikke ville være teknisk muligt at montere en komponent eller separat teknisk enhed, som opfylder forskrifterne i dette regulativ, som ændret ved supplement 4 til ændringsserie 01.

39.2. Godkendelse af en køretøjstype

39.2.1. Fra 36 måneder efter ikrafttrædelsesdatoen for supplement 4 til ændringsserie 01 må kontraherende parter, som anvender dette regulativ, kun meddele godkendelse, hvis den køretøjstype, som søges godkendt, opfylder forskrifterne i dette regulativ som ændret ved supplement 4 til ændringsserie 01.

40. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

(1) Angår kun køretøjer med et 12 volt-elsystem.

(2) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (fri), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (fri), 31 for Bosnien-Hercegovina, 32 for Letland, 33 (fri), 34 for Bulgarien, 35 (fri), 36 for Litauen, 37 for Tyrkiet, 38 (fri), 39 for Aserbajdsjan, 40 for Den Tidligere Jugoslaviske Republik Makedonien, 41 (fri), 42 for Det Europæiske Fællesskab (godkendelser meddeles af medlemsstaterne under anvendelse af deres respektive ECE-symbol), 43 for Japan, 44 (fri), 45 for Australien, 46 for Ukraine, 47 for Sydafrika og 48 for New Zealand, 49 for Cypern, 50 for Malta, 51 for Republikken Korea, 52 for Malaysia og 53 for Thailand. De efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, hvorefter FN's generalsekretær giver de kontraherende parter i overenskomsten meddelelse herom.

(3) Hvis disse standarder ikke foreligger, når regulativet træder i kraft, finder de relevante nationale forskrifter anvendelse.

ETSI: Det Europæiske Standardiseringsinstitut for Telekommunikation.

(4)

CEPT: De europæiske post- og telekommunikationsvæseners konference.

ERC: Den Europæiske Radiokommunikationskomité.

(5) Aftaleparterne kan forbyde den pågældende frekvens og/eller effekt og kan tillade brug af en anden frekvens og/eller effekt.

(6) Lygter, der anvendes som del af de optiske alarmanordninger og hører med til køretøjets standardlygter, behøver ikke overholde de i punkt 7.1 angivne værdier af driftsparametre eller underkastes de i punkt 7.2 anførte prøver.

(7) Se fodnote 1.

(8) Se fodnote 1.

(9) Se fodnote 1.

(10) Jf. definitionen i bilag 8 til regulativ nr. 13 som ændret.

BILAG 1 MEDDELELSE (største format: A4 (210 × 297 mm))

BILAG 1A DEL 1 Oplysningsskema I henhold til del I i regulativ nr. 97 om ECE-typegodkendelse af en komponent eller separat teknisk enhed hvad angår køretøjsalarmsystemer (største format: A4 (210 mm × 297 mm)) 1. Generelt 1.1. Fabriksmærke (firmabetegnelse): … 1.2. Type: … 1.3. Typeidentifikationsmærke, såfremt anført på anordningen: (1) … 1.3.1. Mærkets anbringelsessted: … 1.4. Fabrikantens navn og adresse: … 1.5. ECE-godkendelsesmærkets anbringelsessted: … 1.6. Adresse(r) på samlefabrik(ker): … 2. Beskrivelse af anordningen 2.1. Detaljeret beskrivelse af alarmsystemet og af de dele af køretøjet, der er forbundet med det monterede alarmsystem: … 2.1.1. Fortegnelse over alarmsystemets hovedkomponenter: … 2.1.2. Foranstaltninger mod falsk alarm: … 2.2. Beskyttelse, som ydes af anordningen: … 2.3. Måden, hvorpå anordningen tilkobles/frakobles: … 2.4. Antal eventuelle virksomme udskiftelige koder: … 2.5. Fortegnelse over anordningens hovedkomponenter og disses eventuelle henvisningsmærker: … 3. Tegninger 3.1. Tegninger af anordningens hovedkomponenter (på tegningerne skal den påtænkte placering af ECE-typegodkendelsesmærket være angivet): … 4. Vejledning 4.1. Fortegnelse over køretøjer, som anordningen er beregnet til montering på: … 4.2. Beskrivelse af monteringsmåde, illustreret med fotografier og/eller tegninger: … 4.3. Brugsanvisning: … 4.4. Eventuelle vedligeholdelsesanvisninger: … 4.5. For et køretøjsalarmsystem typegodkendt som separat teknisk enhed, som skal monteres på angivne steder i specificerede køretøjer som følge af monteringsbetingelserne, en liste over de punkter i dette regulativ, som ikke finder anvendelse: … DEL 2 Oplysningsskema i henhold til del II i regulativ nr. 97 om ECE-typegodkendelse af en køretøjstype med hensyn til alarmsystem og startspærresystem (Største format: A4 (210 mm × 297 mm)) Uden/med alarmsystem (2) Uden/med startspærre (2) 1. Generelt 1.1. Fabriksmærke (firmabetegnelse): … 1.2. Type: … 1.3. Typeidentifikationsmærke, såfremt anført på anordningen (3): … 1.3.1. Mærkets anbringelsessted: … 1.4. Køretøjets klasse (4): … 1.5. Fabrikantens navn og adresse: … 1.6. ECE-godkendelsesmærkets anbringelsessted: … 1.7. Adresse(r) på samlefabrik(ker): … 2. Køretøjets almindelige specifikationer 2.1. Fotografier og/eller tegninger af et repræsentativt køretøj: … 2.2. Venstrestyring/højrestyring (2): … 3. Diverse 3.1. Tyverisikringsanordninger: … 3.1.2. Startspærre: … 3.1.2.1. Eventuelt typegodkendelsesnummer: … 3.1.2.2. For endnu ikke godkendte startspærrer: … 3.1.2.2.1. Detaljeret teknisk beskrivelse af startspærren og foranstaltninger mod utilsigtet aktivering: … 3.1.2.2.2. System(er), som startspærreanordningen virker på: … 3.1.2.2.3. Antal eventuelle virksomme udskiftelige koder: … 3.1.3. Eventuelt alarmsystem: … 3.1.3.1. Eventuelt typegodkendelsesnummer: … 3.1.3.1.1. En detaljeret beskrivelse af køretøjstypen med hensyn til indretning af det monterede køretøjsalarmsystem, illustreret med fotografier og/eller tegninger (når køretøjsalarmsystemet allerede er typegodkendt som separat teknisk enhed, kan der henvises til beskrivelsen i punkt 4.2. af alarmfabrikantens oplysningsskema): … 3.1.3.2. For endnu ikke godkendte alarmsystemer:: … 3.1.3.2.1. Detaljeret beskrivelse af alarmsystemet og af de dele af køretøjet, der er forbundet med det monterede alarmsystem: … 3.1.3.2.2. Fortegnelse over alarmsystemets hovedkomponenter: … DEL 3 Oplysningsskema i henhold til del III i regulativ nr. 97 om ECE-typegodkendelse af en komponent eller separat teknisk enhed hvad angår startspærresystemet (største format: A4 (210 mm × 297 mm)) 1. Generelt 1.1. Fabriksmærke (firmabetegnelse): … 1.2. Type: … 1.3. Typeidentifikationsmærke, såfremt anført på anordningen (5): … 1.3.1. Mærkets anbringelsessted: … 1.4. Fabrikantens navn og adresse: … 1.5. ECE-godkendelsesmærkets anbringelsessted: … 1.6. Adresse(r) på samlefabrik(ker): … 2. Beskrivelse af anordningen 2.1. Detaljeret beskrivelse af alarmsystemet og af de dele af køretøjet, der er forbundet med det monterede alarmsystem: … 2.1.1. Fortegnelse over alarmsystemets hovedkomponenter: … 2.1.2. Foranstaltninger mod falsk alarm: … 2.2. Beskyttelse, som ydes af anordningen: … 2.3. Måden, hvorpå anordningen tilkobles/frakobles: … 2.4. Antal eventuelle virksomme udskiftelige koder: … 2.5. Fortegnelse over anordningens hovedkomponenter og disses eventuelle henvisningsmærker: … 3. Tegninger 3.1. Tegninger af anordningens hovedkomponenter (på tegningerne skal den påtænkte placering af ECE-typegodkendelsesmærket eller i givet fald referencemærke være angivet): … 4. Vejledning 4.1. Fortegnelse over køretøjer, som anordningen er beregnet til montering på: … 4.2. Beskrivelse af monteringsmåde, illustreret med fotografier og/eller tegninger: … 4.3. Brugsanvisning: … 4.4. Eventuelle vedligeholdelsesanvisninger: … (1) Hvis typeidentifikationsmærkerne består af tegn, der ikke er relevante for beskrivelsen af de typer separate tekniske enheder eller komponenter, der er omfattet af dette oplysningsskema, skal disse tegn i følgedokumenterne markeres med symbolet »?« (f.eks. ABC??123??). (2) Det ikke gældende overstreges (i nogle tilfælde skal intet overstreges, f.eks. hvis flere muligheder er gældende). (3) Hvis typeidentifikationsmærkerne består af tegn, der ikke er relevante for beskrivelsen af de typer separate tekniske enheder eller komponenter, der er omfattet af dette oplysningsskema, skal disse tegn i følgedokumenterne markeres med symbolet »?« (f.eks. ABC??123??). (4) Som fastlagt i bilag 7 til den konsoliderede resolution om køretøjers konstruktion (R.E.3) (dokument TRANS/WP.29/78/Rev.1, som ændret). (5) Hvis typeidentifikationsmærkerne består af tegn, der ikke er relevante for beskrivelsen af de typer separate tekniske enheder eller komponenter, der er omfattet af dette oplysningsskema, skal disse tegn i følgedokumenterne markeres med symbolet »?« (f.eks. ABC??123??).

BILAG 2 MEDDELELSE (største format: A4 (210 × 297 mm))

BILAG 3 MEDDELELSE (største format: A4 (210 × 297 mm))

BILAG 4 MEDDELELSE (største format: A4 (210 × 297 mm))

BILAG 5 UDFORMNING AF GODKENDELSESMÆRKERNE MODEL A Figur 1 Figur 2 Figur 3 Ovenstående godkendelsesmærke (figur 1), som er påført et køretøj eller et køretøjsalarmsystem, viser, at den pågældende type er godkendt i Nederlandene (E4) i henhold til regulativ nr. 97, som ændret ved ændringsserie 01, under godkendelsesnummeret 011234. Ovenstående godkendelsesmærke (figur 2), som er påført et køretøj eller en startspærre, viser, at den pågældende type er godkendt i Nederlandene (E4) i henhold til regulativ nr. 97, som ændret ved ændringsserie 01, under godkendelsesnummeret 011234. Ovenstående godkendelsesmærke (figur 3), som er påført et køretøj eller et køretøjsalarmsystem og en startspærre, viser, at den pågældende type er godkendt i Nederlandene (E4) i henhold til regulativ nr. 97, som ændret ved ændringsserie 01, under godkendelsesnummeret 011234. De første to cifre i godkendelsesnummeret angiver, at godkendelsen er meddelt i henhold til kravene i regulativ nr. 97 som ændret i ændringsserien 01. MODEL B Ovennævnte godkendelsesmærke, der er påmonteret et køretøj, viser, at den pågældende køretøjstype, hvad angår dens alarmsystem, er godkendt i Nederlandene (E 4), i henhold til regulativ nr. 18 (1) og nr. 97. De første to cifre af godkendelsesnumrene angiver, at på datoerne for meddelelse af de respektive godkendelser indeholdt regulativ nr. 18 ændringsserie 02, mens regulativ nr. 97 indeholdt ændringsserie 01. (1) Det sidstnævnte nummer er kun et eksempel.

BILAG 6 MODEL FOR TYPEATTEST

BILAG 7 MODEL FOR MONTERINGSATTEST

BILAG 8 PUNKT 7.2.11 OG 19. Prøvning af systemer til beskyttelse af kabinen

BILAG 9 ELEKTROMAGNETISK KOMPATIBILITET Bemærk: Prøvning af elektromagnetisk kompatibilitet udføres enten i henhold til punkt 1 eller punkt 2, afhængigt af prøvningsfaciliteterne. 1. ISO-METODEN Immunitet over for ledningsbårne forstyrrelser Testimpulserne 1, 2a/2b, 3a, 3b, 4 og 5a/5b efter ISO 7637-2:2004 påføres forsyningsledningerne og de øvrige tilslutninger til tyverialarmer, som kan være operationelt tilsluttet forsyningsledningerne. Med hensyn til impuls 5 skal impuls 5b anvendes på køretøjer, som har en vekselstrømsgenerator med intern begrænsningsdiode, mens puls 5a anvendes i andre tilfælde. Med hensyn til impuls 2 skal impuls 2a altid anvendes, mens puls 2b kan anvendes efter aftale mellem fabrikanten og den tekniske tjeneste, som er ansvarlig for godkendelsesprøvningen. Efter aftale med den tekniske tjeneste behøver prøvningsimpuls 5a/5b ikke anvendes i følgende tilfælde: a) Typegodkendelse af et køretøjsalarmsystem, som skal typegodkendes som separat teknisk enhed, og som er beregnet til montering på køretøjer uden vekselstrømsgeneratorer I sådanne tilfælde skal fabrikanten af køretøjsalarmsystemet: i) i oplysningsskemaets punkt 4.5 (bilag 1A, del 1) angive, at dette krav ikke blev anvendt på køretøjsalarmsystemet (jf. regulativets del I) samt ii) i oplysningsskemaets punkt 4.1 angive en liste over køretøjer, som køretøjsalarmsystemet er beregnet til at blive monteret på, samt de relevante monteringsbetingelser i punkt 4.2. b) Typegodkendelse af et køretøj for så vidt angår alarmsystem beregnet til montering på køretøjer uden vekselstrømsgenerator I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for montering af alarmsystemet som følge af monteringsvilkårenes art. c) Typegodkendelse af et køretøj for så vidt angår montering af et køretøjsalarmsystem, der er typegodkendt som separat teknisk enhed, og som er beregnet til montering på køretøjer uden generator. I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for montering af køretøjsalarmsystemet, hvis de relevante monteringsvilkår herfor er opfyldt. Dette krav finder ikke anvendelse i tilfælde, hvor de oplysninger, der kræves i punkt 3.1.3.1.1. i bilag 1A, del 2, allerede er afgivet med henblik på godkendelse af den separate teknisk enhed. Køretøjsalarmsystem/alarmsystem i frakoblet tilstand og tilkoblet tilstand Der påføres prøveimpuls 1 til 5. Den krævede funktionstilstand for alle påførte prøveimpulser er givet i tabel 1. Tabel 1 Sværhedsgrad/funktionstilstand (for forsyningsledninger) Prøveimpuls nr. Prøvningsniveau Funktionstilstand 1 III C 2a III B 2b III C 3a III A 3b III A 4 III B 5a/5b III A Immunitet mod støj koblet til signalledningerne Ledninger, der ikke er tilkoblet forsyningsledningerne (f.eks. særlige signalledninger), prøves efter international standard ISO/DIS 7637:1993 part 3. Den krævede funktionstilstand for alle påførte prøveimpulser er givet i tabel 2. Tabel 2 Prøvningsniveau/funktionstilstand (for signalledninger) Prøveimpuls nr. Prøvningsniveau Funktionstilstand 3a III C 3b III A Immunitet mod udstrålet højfrekvent støj Prøvning af immuniteten af et køretøjsalarmsystem/alarmsystem i et køretøj kan udføres i henhold til forskrifterne i regulativ nr. 10, ændringsserie 2, og i henhold til prøvningsmetoderne beskrevet i bilag 6 for køretøjer og bilag 9 for separate tekniske enheder. Elektrisk støj fra elektrostatiske udladninger Immunitet mod elektrisk støj skal prøves i henhold til teknisk rapport ISO/TR 10605-1993. Efter aftale med den tekniske tjeneste kan der undtages for dette krav i følgende tilfælde: a) Typegodkendelse af et køretøjsalarmsystem som separat teknisk enhed I sådanne tilfælde skal fabrikanten af køretøjsalarmsystemet: i) i oplysningsskemaets punkt 4.5 (bilag 1A, del 2) angive, at dette krav ikke blev anvendt på køretøjsalarmsystemet (jf. regulativets del I) og ii) i oplysningsskemaets punkt 4.1 angive en liste over køretøjer, som køretøjsalarmsystemet er beregnet til at blive monteret på, samt de relevante monteringsbetingelser i punkt 4.2. b) Typegodkendelse af et køretøj for så vidt angår et alarmsystem I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for montering af alarmsystemet som følge af monteringsvilkårenes art. c) Typegodkendelse af et køretøj for så vidt angår montering af et køretøjsalarmsystem, der er typegodkendt som separat teknisk enhed I dette tilfælde skal køretøjsfabrikanten i oplysningsskemaets punkt 3.1.3.1.1 (bilag 1A, del 2) angive, at kravet i dette afsnit ikke gælder for montering af køretøjsalarmsystemet, hvis de relevante monteringsvilkår herfor er opfyldt. Dette krav finder ikke anvendelse i tilfælde, hvor de oplysninger, der kræves i punkt 3.1.3.1.1. i bilag 1A, del 2, allerede er afgivet med henblik på godkendelse af den separate teknisk enhed. Udstrålet emission Prøvning udføres i henhold til forskrifterne i regulativ nr. 10, ændringsserie 2, og i henhold til prøvningsmetoder beskrevet i bilag 4 og 5 for køretøjer og bilag 7 og 8 for separate tekniske enheder. 2. IEC-METODEN Elektromagnetisk felt Køretøjsalarmsystemet/alarmsystemet skal underkastes den grundlæggende prøvning. Den underkastes prøvning for elektromagnetisk feltstyrke som beskrevet i IEC publikation 839-1-3-1998 test A-13 med et frekvensområde, der går fra 20 til 1 000 MHz, og for et feltstyrkeniveau på 30 V/m. Køretøjsalarmsystemet/alarmsystemet underkastes desuden de prøvninger for ledningsbårne og koblede elektriske transienter, som er beskrevet i den internationale standard ISO 7637, del I:1990, 2:1990 eller 3:1993. Elektrisk støj fra elektrostatiske udladninger Køretøjsalarmsystemet/alarmsystemet skal underkastes den grundlæggende prøvning. Den skal efter fabrikantens valg underkastes prøve for elektrostatiske udladninger som beskrevet i enten EN 61000-4-2 eller ISO/TR 10605-1993. Udstrålede emissioner Køretøjsalarmsystemet/alarmsystemet skal prøves for dæmpning af støj på radiofrekvenser i overensstemmelse med de prøver, der er, er fastlagt i regulativ nr. 10, ændringsserie 2, og i overensstemmelse med de prøvningsmetoder, der er beskrevet i bilag 4 og 5, for køretøjer og bilag 7 og 8 for separate tekniske enheder.